Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32018M9127. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32019M9208. Il-EUR-Lex hu l-aċċess fuq l-Internet għal-liġi Ewropea. Il-Kunsill tal-Unjoni Ewropea, wara li analizza l-lista ta' persuni identifikati, iddeċieda li l-persuni li jidhru fl-Annessi msemmijin -hawn fuq għandhom jibqgħu inklużi fil-lista ta' persuni u entitajiet soġġetti għall-miżuri restrittivi previsti fid-Deċiżjoni 2011/72/PESK u r-Regolament (UE) Nru 101/2011. Qiegħda tinġibed l-attenzjoni tal-persuni kkonċernati għall-possibbiltà li ssir applikazzjoni lill-awtoritajiet kompetenti tal-Istat(i) Membru/i rilevanti kif indikat fis-siti elettroniċi fl-Anness II tar-Regolament (UE) Nru 101/2011, sabiex tinkiseb awtorizzazzjoni biex fondi ffriżati jintużaw għal ħtiġijiet bażiċi jew ħlasijiet speċifiċi (ara l-Artikolu 4 tar-Regolament). Il-persuni kkonċernati jistgħu jibagħtu talba lill-Kunsill qabel it-30 ta' Settembru 2019, flimkien mad-dokumentazzjoni ta' sostenn, biex id-deċiżjoni li jiġu inklużi fil-lista msemmija hawn fuq terġa' tiġi kkunsidrata, fl-indirizz li ġej: Kull osservazzjoni li tasal ser titqies għall-fini tar-rieżami li jmiss tal-Kunsill, skont l-Artikolu 5 tad-Deċiżjoni 2011/72/PESK u l-Artikolu 12(4) tar-Regolament (UE) Nru 101/2011, tal-lista ta' persuni identifikati. Il-kontrollur ta' din l-operazzjoni ta' pproċessar hu l-Kunsill tal-Unjoni Ewropea rrappreżentat mid-Direttur Ġenerali tar-RELEX (Affarijiet Barranin, Tkabbir, Protezzjoni Ċivili) tas-Segretarjat Ġenerali tal-Kunsill u d-dipartiment fdat bl-operazzjoni ta' pproċessar hu r-RELEX.1.C li jista' jiġi kkuntattjat f'dan l-indirizz: L-għan tal-operazzjoni ta' pproċessar huwa l-istabbiliment u l-aġġornament tal-lista ta' persuni soġġetti għal miżuri restrittivi f'konformità mad-Deċiżjoni 2011/72/PESK, kif emendata bid-Deċiżjoni (PESK) 2019/135, u r-Regolament (UE) Nru 101/2011, kif implimentat bir-Regolament ta' Implimentazzjoni (UE) 2019/132. IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, Franza bagħtet applikazzjoni għall-approvazzjoni ta' emenda mhux minuri għall-ispeċifikazzjoni tal-prodott ta' "Pruneaux d'Agen"/"Pruneaux d'Agen mi-cuits" (IĠP), skont l-Artikolu 49(4) tar-Regolament (UE) Nru 1151/2012. Skont l-Artikolu 50 tar-Regolament (UE) Nru 1151/2012, il-Kummissjoni eżaminat l-applikazzjoni u kkonkludiet li tissodisfa l-kundizzjonijiet stabbiliti f'dak ir-Regolament. IDDEĊIDIET KIF ĠEJ: L-applikazzjoni għall-approvazzjoni ta' emenda mhux minuri għall-ispeċifikazzjoni tal-prodott, kif imsemmi fl-ewwel subparagrafu tal-Artikolu 10(1) tar-Regolament ta' Implimentazzjoni (UE) Nru 668/2014, inkluż id-dokument uniku emendat u r-referenza għall-pubblikazzjoni tal-ispeċifikazzjoni tal-prodott rilevanti, għall-isem reġistrat "Pruneaux d'Agen"/"Pruneaux d'Agen mi-cuits" (IĠP), tinsab fl-Anness ta' din id-Deċiżjoni. Skont l-Artikolu 51 tar-Regolament (UE) Nru 1151/2012, il-pubblikazzjoni ta' din id-Deċiżjoni għandha tagħti d-dritt ta' oppożizzjoni għall-emenda msemmija fl-ewwel paragrafu ta' dan l-Artikolu fi żmien tliet xhur mid-data tal-pubblikazzjoni ta' din id-Deċiżjoni f'Il-Ġurnal Uffiċjali tal-Unjoni Ewropea. Magħmul fi Brussell, il-21 ta' Jannar 2019. Kompożizzjoni u interess leġittimu: Il-grupp jiġbor fih lill-produtturi tal-għanbaqar u lill-qaddieda f'kumitat superjuri u lill-impriżi li jħejju l-prun jew lill-proċessuri f'kumitat inferjuri. Għalhekk, il-grupp għandu d-dritt leġittimu li jitlob l-emendi fl-Ispeċifikazzjoni tal-Prodott. Isem il-prodott Deskrizzjoni tal-prodott Żona ġeografika Prova tal-oriġini Metodu ta' produzzjoni Oħrajn: aġġornament tad-dettalji ta' kuntatt, it-tip ta' prodott, iż-żona ġeografika, emendi fil-kitba tar-rabta mal-oriġini, il-korpi ta' kontroll, rekwiżiti nazzjonali. Emenda għall-Ispeċifikazzjoni tal-Prodott ta' DOP jew IĠP irreġistrata li għandha tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012. Emenda għall-Ispeċifikazzjoni tal-Prodott ta' DOP jew IĠP irreġistrata li għandha tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li għaliha ma ġie ppubblikat l-ebda Dokument Uniku (jew ekwivalenti). L-isem "Pruneaux d'Agen/Pruneaux d'Agen mi-cuits" qed jiġi sostitwit bi "Pruneaux d'Agen" peress li l-kliem "mi-cuits" (nofsu mqadded) jirreferi għal "Pruneaux d'Agen" ikkaratterizzat biss minn grad aktar baxx ta' tqaddid. Ma jiġix reidratat. Il-kliem "mi-cuit" jintuża bħala kliem għat-tikketta. Ġie miżjud ukoll li l-għanbaqar ta' Ente użat għall-produzzjoni tal-"Pruneaux d'Agen""jinqata' meta jkun misjur sew". Dan id-dettall diġà jinsab fil-parti tal-Ispeċifikazzjoni dwar il-metodu ta' produzzjoni. Qed jiġi miżjud ukoll li l-"Pruneaux d'Agen" jitħejja "mingħajr żieda ta' materjal ta' ħlewwa" peress li din il-kundizzjoni hija impliċita biss fl-Ispeċifikazzjoni. Din iż-żieda ma għandha ebda effett fuq il-prodott, billi l-metodu ta' produzzjoni tiegħu ma nbidilx. Rigward il-"Pruneaux d'Agen" mibjugħ bil-kliem "mi-cuits", qed jingħad ukoll li jitħejja "mingħajr reidratazzjoni ulterjuri". Din l-emenda tirregola l-prattika tal-produtturi għalkemm ma ġietx speċifikata fl-Ispeċifikazzjoni rreġistrata. Ir-reidratazzjoni ta' dan il-prun mhijiex meħtieġa peress li ma jkunx tqadded kompletament. Qed issir distinzjoni bejn il-"Pruneaux d'Agen""tal-ikel" u l-"Pruneaux d'Agen""maħsub għall-ipproċessar agroalimentari ulterjuri". Din l-emenda għandha l-għan li tiċċara ż-żewġ kategoriji ta' prun, dak intiż direttament għall-bejgħ lill-konsumaturi u dak intiż għall-ipproċessar. Għall-prun tal-ikel, intiż għall-bejgħ lill-konsumaturi, id-"daqs ta' massimu ta' 66 frotta għal 500 gramma b'35 % umdità" huwa speċifikat fid-deskrizzjoni. Dan id-daqs jissostitwixxi dak ta' massimu ta' 77 frotta stabbilit fil-parti dwar il-metodu ta' produzzjoni tal-Ispeċifikazzjoni rreġistrata. Id-daqs minimu tal-"pruneaux d'Agen" imsejjaħ tal-ikel, jiġifieri intiż għall-konsumaturi, ġie emendat: inbidel minn 77 frotta għal 66 frotta għal kull 500 g, jiġifieri tnaqqis fin-numru tiegħu għal kull 500 g u allura żieda fid-daqs tiegħu. Fil-każ tal-prun mingħajr għadma, id-daqs jitkejjel qabel ma titneħħa l-għadma. Barra minn hekk, ġie miżjud li jista' jinbiegħ "sħiħ jew mingħajr għadma". L-iskop ta' dawn l-emendi huwa, l-ewwel nett, li jippermettu l-bejgħ ta' prun ta' daqs akbar u, min-naħa l-oħra, li jiġi kkunsidrat il-bejgħ tal-prun mingħajr għadma. Dan la jaffettwa l-ispeċifiċitajiet tal-prodott u lanqas ir-rabta mal-oriġini tiegħu. Il-"Pruneaux d'Agen" intiż għall-ipproċessar huwa identifikat b'mod ċar fil-paragrafu li ġej: "Il-"Pruneaux d'Agen" intiż għall-ipproċessar agroalimentari ulterjuri għandu daqs massimu ta' 98 frotta għal 500 gramma kkunsidrat fl-istat naturali mhux reidratat b'umdità ta' 21 %. Ma jkollu ebda difett kbir u jkun tal-inqas parzjalment intatt. Jitqatta' qabel ma jintbagħat f'impriża oħra tal-ipproċessar agroalimentari. Dan il-prun mhuwiex intiż għall-bejgħ lill-konsumatur finali." Din iż-żieda tissodisfa ħtieġa doppja: li tikkaratterizza l-prun li għandu l-ispeċifiċitajiet tal-"Pruneaux d'Agen" iżda li minn issa 'l quddiem ikun eskluż mill-bejgħ bħala prun tal-ikel u intiż għall-ipproċessar agroalimentari, u li tevita r-ritorn ta' dan il-prun fil-katina tal-prun tal-ikel. Id-daqs ta' dan il-prun huwa espress f'massimu ta' 98 frotta għal kull 500 gramma kkunsidrat fl-istat naturali mhux reidratat b'umdità ta' 21 %. Dan id-daqs mhux reidratat jikkorrispondi għal daqs reidratat ta' massimu ta' 77 frotta għal kull 500 g b'umdità ta' 35 %, meħtieġ għall-prun tal-ikel fl-Ispeċifikazzjoni rreġistrata. Barra minn hekk, il-"Pruneaux d'Agen" intiż għall-ipproċessar agroalimentari jitqatta' sakemm ma jiġix ipproċessat fl-impriża ta' produzzjoni tal-pruna. B'hekk l-ispeċifiċitajiet tal-"Pruneaux d'Agen" huma ppreservati. Frażijiet bħal "fi Franza ma jsirx tqaddid fix-xemx", "dan iż-żmien, il-pruna ta' Agen rarament tinbiegħ nejja lill-konsumatur", "il-firxa ta' prodotti lesti magħmula mill-prun ta' Agen hija vasta u għadha qed tevolvi kostantement", "il-pH tal-pruna ta' Agen huwa madwar 4", "il-valuri medji huma ppreżentati hawn taħt għal skop ta' informazzjoni" tneħħew peress li mhumiex dispożizzjonijiet vinkolanti. Il-parti dwar il-preżentazzjoni tal-prodott tneħħiet peress li tirreferi għar-regolamentazzjoni ġenerali. L-obbligi ta' dikjarazzjoni u ta' żamma ta' rekords huma miġbura fil-paragrafu li miegħu ġiet miżjuda dikjarazzjoni ta' identifikazzjoni ta' kull operatur involut fil-produzzjoni, it-tqaddid, l-ipproċessar, it-tneħħija tal-għadma u l-ippakkjar tal- "Pruneaux d'Agen". Din id-dikjarazzjoni tippermetti l-identifikazzjoni tal-operaturi biex ikunu jistgħu jsiru l-kontrolli. B'konnessjoni mal-parti tad-deskrizzjoni tal-metodu ta' produzzjoni, fil-ktieb tal-kultivazzjoni ġiet miżjuda r-reġistrazzjoni tan-numru ta' passaġġi ta' qtugħ sabiex jiġi kkontrollat li l-qtugħ tal-għanbaqar isir tabilħaqq f'diversi passaġġi. Id-definizzjoni tal-lott ġiet kompluta sabiex ikun hemm definizzjoni tal-lott f'kull fażi tal-ipproċessar. Ġew miżjuda d-dispożizzjonijiet li ġejjin: sal-fażi tal-kejl, għadd ta' prun tal-istess sena tal-ħsad ikkonsenjat mill-istess produttur lill-istess proċessur, ħlief għad-distinzjoni f'diversi sottogruppi skont kriterji bħall-kwalità jew il-varjetà, jew raggruppament stabbilit skont il-piż; mill-kejl sal-bidu tal-ipproċessar, għadd ta' prun li jkollu karatteristiċi komuni definiti mill-proċessur. Waqt dan il-proċess, lott jista' jinqasam f'diversi lottijiet ġodda; mill-bidu tal-ipproċessar sal-ippakkjar inkluż, għadd omoġenju ta' frott ipproċessat fl-istess ħin bl-istess proċess biex ikun ippakkjat fi ppakkjar identiku li jkollu l-istess numru tal-lott." F'dak li jirrigwarda t-traċċabbiltà, ġew introdotti d-dettalji li ġejjin: ir-referenza għas-sena tal-ħsad, mill-qaddied individwali li jqadded biss il-produzzjoni tiegħu stess, fuq in-nota tal-kunsinna lill-proċessur; l-indikazzjoni tan-natura ammissibbli jew le bħala IĠP fuq it-tikketti tal-kaxxi fil-ħin tal-ħażna ta' materja prima bid-daqs imkejjel; l-indikazzjoni tal-piż fuq it-tikkettar tal-kontenituri f'każ li l-għadma titneħħa barra mill-impjant tal-ipproċessar. Dawn l-emendi għandhom l-għan li jsaħħu t-traċċabbiltà tal-prodott. L-inventarju fil-qosor tal-manifattura, il-konsenji u l-istokk tal-prodotti lesti issa huwa meħtieġ darba fis-sena biss, fil-31 ta' Awwissu, minflok erba' darbiet fis-sena (fil-31 ta' Marzu, fit-30 ta' Ġunju, fil-31 ta' Awwissu u fil-31 ta' Diċembru). Din is-sostituzzjoni għandha l-għan li tnaqqas frekwenza wisq restrittiva u inutli. Id-data tal-31 ta' Awwissu nżammet peress li tikkorrispondi mat-tmiem tal-kampanja preċedenti. Hija biżżejjed biex tiżgura t-traċċabbiltà tal-proċessuri. Qed tiġi introdotta dijagramma li turi kif jiżviluppa l-prodott sabiex tiġi ċċarata kull fażi fil-metodu ta' produzzjoni skont jekk il-"Pruneaux d'Agen" huwiex prun tal-ikel, nofsu mnixxef jew le, jew prun maħsub għall-ipproċessar agroalimentari. Il-paragrafu "L-unika varjetà permessa għall-produzzjoni tal-prun ta' Agen hija l-Prune d'Ente, inkluż il-klonu Spurdente Ferco, minbarra l-varjetajiet Primacotes, Tardicotes u Lorida. Il-varjetajiet Stanley, Impériale épineuse u għanbaqar ieħor huma esklużi mill-IĠP." Din il-kitba għandha l-għan li tissimplifika l-paragrafu. Ma taffettwax il-prinċipju ta' produzzjoni li ssir biss mill-għanbaqar ta' Ente u minn pjanti ċċertifikati. L-indikazzjoni li l-frott jinqata' meta jkun misjur sew, li l-maturità hija mifruxa maż-żmien, inkluż siġra b'siġra, u li l-qtugħ isir għalhekk f'diversi passaġġi ta' kolletturi jew ta' magni, hija kkompletata bid-dispożizzjonijiet li ġejjin: "Il-produtturi jivverifikaw b'mod regolari l-grad Brix ta' xi għanbaqar permezz ta' refrattometru sabiex jikkontrollaw l-iżvilupp tal-maturità ġnien wara ġnien u biex jibdew il-qtugħ fi żmien tajjeb. Kull sena, il-grupp jew il-korp li jaħtar għal dan il-għan jiddetermina d-dati tal-bidu tal-qtugħ għall-varjetajiet l-aktar komuni, u jekk ikun meħtieġ, skont żoni ġeografiċi kbar. Il-grupp jew il-korp maħtur minnu għal dan il-għan jgħaddi din l-informazzjoni lill-produtturi kollha. Jekk dawn id-dati jkunu se jiġu antiċipati, dan irid ikun iġġustifikat, b'mod partikolari bil-konferma tal-kejl tar-refrattometru, li f'dan il-każ irid jiġi rreġistrat kuljum fil-ktieb tal-kultivazzjoni." Dan it-test miżjud għandu l-għan li jiddefinixxi eżattament id-data tal-bidu tal-qtugħ, jiġifieri l-aktar qrib il-maturità tal-frotta, filwaqt li jiġu kkunsidrati s-sitwazzjonijiet differenti tal-operaturi. Fil-fatt, l-iffissar tad-data tal-bidu tal-qtugħ huwa bbażat fuq l-osservazzjoni empirika li hemm perjodu fiss ta' 154 jum bejn il-ħruġ sħiħ taż-żahar u l-bidu tal-qtugħ. Madankollu, għalkemm ikopri l-parti l-kbira tas-sitwazzjonijiet, id-dati tal-maturità effettiva jistgħu jvarjaw xi ftit skont is-sottovarjetà, l-espożizzjoni tal-ġnien, it-tip ta' ħamrija, il-kura tas-siġar, u għalkemm rarament, il-kundizzjonijiet klimatiċi tas-sena. Għaldaqstant, jekk produttur jiddeċiedi li jibda jaqtal-frott qabel id-data ppubblikata mill-grupp, huwa jrid iżomm l-evidenza tal-kejl tar-refrattometru li jkun ħa kuljum biex isostni d-deċiżjoni tiegħu. Id-dispożizzjonijiet rigward l-osservazzjoni tar-regoli ta' iġjene ġenerali tneħħew peress li dawn jirreferu għall-"istruzzjonijiet tal-Kodiċi tal-Konsum" u għalhekk għal dispożizzjonijiet regolatorji ġenerali. Il-kitba dwar iż-żmien tal-ħżin tal-għanbaqar wara l-qtugħ ġiet mibdula: iż-żmien ta' "72 siegħa f'sena normali" ġie sostitwit bi żmien li "ma jaqbiżx it-tieni jum wara l-qtugħ (J+2)". Il-ħżin fil-kesħa 'l fuq minn żero jibqa' alternattiva li tippermetti d-deroga minn din ir-regola. Din l-emenda għandha l-għan li tiffaċilita l-kontrolli: telimina kwalunkwe interpretazzjoni tal-kunċett ta' "sena normali" u tistabbilixxi żmien tal-ħżin aktar preċiż mit-72 siegħa li l-bidu tagħhom ma kienx ċar. F'dak li jirrigwarda t-tqaddid, il-frażi tal-Ispeċifikazzjoni rreġistrata "ir-rata ta' umdità residwa li ma taqbiżx it-23 %" ġiet sostitwita b'"rata ta' umdità ta' 35 % jew inqas u li tippermetti preservazzjoni fit-tul skont it-tagħmir ta' preservazzjoni użat". Tneħħiet is-sentenza "Madankollu b'eċċezzjoni, il-prodott imsejjaħ "Pruneau d'Agen mi-cuit" jinkiseb permezz ta' tnixxif sempliċi li jwassal għal rata ta' umdità residwa ta' bejn 30 u 35 %". Din il-kitba għandha l-għan li tistabbilixxi limitu wieħed ogħla mir-rata ta' umdità residwa hi x'inhi l-kategorija ta' prun. Fil-fatt ir-rata ta' umdità ffissata għal 23 % fl-Ispeċifikazzjoni rreġistrata ġiet iddefinita biex tippermetti preservazzjoni tal-prun fl-arja ambjentali. Madankollu, il-kundizzjonijiet ta' preservazzjoni fil-kesħa taħt iż-żero jippermettu li jsir tqaddid sakemm tintlaħaq rata ta' umdità ta' 35 %. L-Ispeċifikazzjoni rreġistrata sempliċiment tiddeskrivi l-prodott (ammont ta' 77 frotta jew inqas għal kull 500 g u rata massima ta' umdità ta' 35 %) u tirreferi għal regolamenti ġenerali (id-Digriet Interministerjali tat-28 ta' Awwissu 1972, l-istandard NU/KEE DF-07, il-liġi dwar l-ikel). Għaldaqstant din il-parti ġiet sostitwita kollha b'emendi li jiddeskrivu f'aktar dettall ir-rekwiżiti fil-fażi tal-ipproċessar. Dawn l-emendi jirregolaw il-prattiki u l-għarfien espert tal-operaturi. B'hekk, f'dak li jirrigwarda l-kejl tad-daqs, ġie speċifikat li jseħħ wara t-tnixxif. L-iżgħar prun jiġi eskluż mill-IĠP, l-ieħor ikun intiż biex jintuża għall-ikel jew għall-ipproċessar agroalimentari skont id-daqs tiegħu. Il-paragrafu huwa mfassal kif ġej: Wara t-tqaddid, il-lottijiet jiġu mkejla. Il-kategorija tal-kaxxi li joħorġu mill-kejl tad-daqs hija stabbilita billi jitkejjel in-numru medju ta' frott għal kull 500 gramma f'kampjun, espress biż-żewġ (pereżempju 40, 42, 44, eċċ.). Fil-każ tal-"Pruneaux d'Agen" intiż għall-ipproċessar agroalimentari, il-limitu tal-kejl li jintuża huwa massimu ta' 98 frotta għal kull 500 g b'umdità ta' 21 % skont il-kejl biż-żewġ. L-iżgħar prun jiġi eskluż mill-IĠP.". Ġie miżjud ukoll paragrafu dwar l-operazzjoni ta' taħlit tad-daqsijiet li hija waħda mill-elementi l-aktar tekniċi tal-proċess tal-ipproċessar tal-"Pruneaux d'Agen". Din l-operazzjoni għandha l-għan li tantiċipa l-effetti ta' reidratazzjoni fuq id-daqs tal-prun u li tosserva r-regola ta' omoġenejtà tad-daqsijiet stabbilita fl-ippakkjar. Dan il-paragrafu huwa kif ġej: "Fil-każ tal-"Pruneaux d'Agen" tal-ikel, daqsijiet differenti meħuda mill-istokk tal-materja prima jiġu mħallta flimkien qabel ir-reidratazzjoni. Din l-operazzjoni għandha l-għan li tantiċipa l-effetti ta' reidratazzjoni fuq id-daqs tal-prun u li tosserva r-regola ta' omoġenejtà tad-daqsijiet stabbilita fl-ippakkjar. Id-daqs imfittex huwa d-daqs kummerċjali bbażat fuq skala ta' ħamsa b'ħamsa għal kull 500 g ta' frott b'umdità ta' 35 % sad-daqs 33 (l-akbar daqs), imbagħad ta' ħdax bi ħdax sad-daqs 66 (l-iżgħar daqs permess fl-IĠP).". Rigward l-għażla tal-prun, l-informazzjoni dwar id-difetti ġiet miġbura f'dan il-paragrafu u mqassma skont it-tip ta' difetti: difetti kbar ħafna, difetti kbar, difetti fid-dehra. L-Ispeċifikazzjoni tippreżenta din id-dispożizzjoni kif ġej: Għażla: Il-prun li jkun fih difetti kbar ħafna jiġi eskluż mill-IĠP. Jitqiesu difetti kbar ħafna: il-preżenza ta' moffa, tħassir, insetti ħajjin jew mejtin, dud ħaj, materja barranija; il-frott li jkollu difett ta' maturità jew nutrizzjoni (imsejjaħ "immatur") jew li jkun maħmuġ, mgħaffeġ għalkollox, karamelizzat, jew immuffat. Il-"Pruneaux d'Agen" tal-ikel sħiħ jew mingħajr għadma jista' jkollu massimu ta' 5 % difetti kbar. Huma partikolarment meqjusa bħala difetti kbar it-taħsir fil-polpa kkawżat minn parassiti jew fermentazzjoni, u t-taħsir kbir tal-qoxra (kemm jekk imiss il-polpa kemm jekk le) li jkun mifrux fuq aktar minn wieħed minn sittax mill-wiċċ tal-pruna. Il-"Pruneaux d'Agen" intiż għall-ipproċessar agroalimentari jista' jkollu ċerti difetti fid-dehra li ma jaffettwawx il-kwalità tal-polpa. Dan ikun tal-inqas parzjalment intatt.". Fir-rigward tar-reidratazzjoni, iddaħħal paragrafu għal kull fażi essenzjali tal-iżvilupp tal-prun, li jispeċifika l-limitu ta' reidratazzjoni tal-prun li f'każ li jinqabeż tintilef id-denominazzjoni. Id-dispożizzjoni hija din li ġejja: Reidratazzjoni Ħlief għall-prun nofsu mnixxef u jekk ikun il-każ għall-prun imqatta', il-"Pruneaux d'Agen" jiġi reidratat bl-ilma jew bil-fwar. Wara r-reidratazzjoni, il-limitu tad-daqs tal-lottijiet tal-"Pruneaux d'Agen" sħiħ jew mingħajr għadma huwa stabbilit għal massimu ta' 66 frotta għal kull 500 g b'umdità ta' 35 %. Ir-rata ta' umdità m'għandhiex taqbeż il-35 %.". Id-dispożizzjonijiet dwar it-tneħħija tal-għadam, it-tolleranza ta' għadam jew ta' biċċiet ta' għadam, li jidhru fl-istandard NU/KEE kkwotat fl-Ispeċifikazzjoni, huma fformulati kif ġej: Tneħħija tal-għadam Din l-operazzjoni hija fakultattiva. Tikkonsisti fit-tneħħija tal-għadma b'mezzi mekkaniċi jew bl-idejn. It-tneħħija tal-għadma tista' ssir mill-proċessur fl-impjant tiegħu stess, jew minn sottokuntrattur wieħed jew minn diversi sottokuntratturi identifikati mill-grupp. F'każ ta' sottokuntrattar huma previsti regoli speċifiċi ta' traċċabbiltà fil-Kapitolu 4.2. It-tolleranza ta' għadam jew biċċiet ta' għadam hija limitata għal 2 % tal-piż tal-kwantità misjuba fl-istess pakkett.". Inkiteb paragrafu dwar il-ħżin tal-prun nofsu mqadded kif ġej: Ħżin tal-prun nofsu mqadded Il-prun nofsu mqadded jista' jinżamm f'kesħa taħt iż-żero. Biex jiġu ppreservati kemm jista' jkun il-kwalitajiet organolettiċi tal-prodott, dan għandu jinġieb lura f'temperatura 'l fuq minn żero mingħajr ma jintużaw metodi li jħaffu t-tisħin.". Dan jippermetti t-tqegħid fis-suq tal-prun nofsu mqadded bl-introduzzjoni ta' fażi ta' preservazzjoni fil-kesħa taħt iż-żero. Ġiet miżjuda dispożizzjoni dwar it-tqattigħ tal-prun. Din l-operazzjoni għandha l-għan li tiżgura li l-prun intiż għall-industrija tal-ipproċessar agroalimentari ma jispiċċax fis-suq tal-prun tal-ikel billi tipprovdi għat-tqattigħ tal-prun b'mod li ma jkunx preżentabbli direttament għall-konsumatur. Din id-dispożizzjoni hija miktuba hekk: Tqattigħ Il-"Pruneaux d'Agen" intiż għall-ipproċessar agroalimentari jitqatta' qabel ma jintbagħat lil impriża oħra tal-ipproċessar agroalimentari. It-tqattigħ huwa operazzjoni fiżika li ssir fuq il-frott ta' lott ta' prun intiż għall-ipproċessar biex ma jkunx jista' jiġi ppreżentat lill-konsumatur aħħari. Din l-operazzjoni tibdel b'mod irreversibbli l-forma, il-konsistenza u l-istruttura tal-frotta.". Rigward l-ippakkjar, dan jiddefinixxi r-regola ta' omoġenejtà tad-daqsijiet kif ġej: Il-kontenut ta' pakkett jew ta' lott ta' pakketti ta' "Pruneaux d'Agen" tal-ikel tal-istess indikazzjoni għandu jkun omoġenju, b'mod partikolari f'dak li jirrigwarda l-kwalità, id-dehra u d-daqs. Il-prun ippakkjat irid ikun ta' daqs sostanzjalment uniformi. Id-differenza fid-daqs medju bejn il-kaxxi tal-materja prima li huma inklużi fil-manifattura tal-istess lott ma tistax taqbeż is-16-il punt. Eżempju: medda ta' bejn 44 u 60 inklużi, jew 46 sa 62, eċċ. Il-"Pruneaux d'Agen" bl-għadma jew mingħajr għadma huwa mlaħħam u għandu qoxra mkemmxa, mingħajr daqqiet jew toqob ħlief għat-toqba minn fejn tkun inħarġet l-għadma, u mingħajr karamelizzazzjoni. Huwa ttollerat massimu ta' 10 % tal-frott li ma jissodisfax id-dispożizzjonijiet kollha ta' hawn fuq. Madankollu, il-perċentwal ta' frott li jkun fih difetti kbar m'għandux jaqbeż il-5 %. Difetti kbar ħafna ma jiġux itollerati.". Ġie introdott paragrafu dwar l-istabbilizzazzjoni peress li din il-fażi hija indispensabbli għall-preservazzjoni tal-prun reidratat. Dan il-paragrafu huwa miktub kif ġej: Stabbilizzazzjoni Ladarba jiġi reidratat, il-prun ma jibqax tajjeb għall-preservazzjoni u jkollu jiġi stabbilizzat. L-istabbilizzazzjoni tal-prodott lest tista' ssir biż-żieda ta' preservattiv qabel l-ippakkjar, jew bil-pastorizzazzjoni tal-prodott ippakkjat." Dawn l-emendi kollha jiżguraw iż-żamma tal-karatteristiċi tal-IĠP. Il-paragrafu: "Id-definizzjonijiet fuq il-pakkett huma dawn li ġejjin: 'Pruneaux d'Agen' jew 'Pruneaux d'Agen mi-cuits'. It-tikkettar irid ikun konformi wkoll mal-preskrizzjonijiet tar-regolamenti fis-seħħ." ġie sostitwit bi: "Il-kliem li jidher fuq il-pakkett huwa kif ġej: 'Pruneaux d'Agen' flimkien mal-kelma 'mi-cuits', jekk ikun il-każ, Kliem ieħor, minbarra l-kliem regolatorju: Id-daqs, espress bl-indikazzjoni xierqa, flimkien, jew le, man-numru minimu u massimu ta' frott għal kull 500 gramma, fil-format: "x/y frotta għal kull 500 g": numru ta' 33 jew inqas għal 500 g Rata ta' umdità massima espressa f'perċentwal jew b'waħda mill-frażijiet li ġejjin: "Umdità massima 26 %" (kontenut ta' ilma 26 % jew inqas) "Umdità massima 29 %" (kontenut ta' ilma bejn 26 % u massimu ta' 29 %) "Umdità massima 35 %" (kontenut ta' ilma bejn 29 % u massimu ta' 35 %) jew bl-indikazzjoni tal-kontenut preċiż ta' ilma fil-mument tal-ippakkjar.' Identifikazzjoni ċara tal-bejjiegħ stabbilit fl-Unjoni Ewropea u, jekk dan mhuwiex il-proċessur, il-kodiċi li jippermetti l-identifikazzjoni diretta tal-kumpanija tal-ipproċessar li tkun ħadet ħsieb l-ippakkjar finali tal-prodott maħsub għall-bejgħ Jekk l-isem tal-proċessur ma jkunx ċar fuq l-ippakkjar, jiġi indikat: Konformi mal-Ispeċifikazzjoni tal-IĠP "Pruneaux d'Agen" Numru tal-lott tal-manifattura Il-"Pruneaux d'Agen" ma jistax ikun offrut lill-pubbliku, mibgħut, imqiegħed fuq is-suq jew mibjugħ, jekk ma jkunx hemm miktub l-isem "Pruneaux d'Agen" fuq ir-reklami, il-prospetti, it-tikketti, il-fatturi u fuq kwalunkwe kontenitur. Id-dokumenti li jirreferu għall-prun intiż għall-ipproċessar agroalimentari għandhom juru biċ-ċar il-kelma "mqatta'" ħdejn "Pruneaux d'Agen" meta jakkumpanjaw il-konsenja lejn impriża oħra tal-ipproċessar agroalimentari.'". Dawn l-emendi għandhom l-għan li jagħtu informazzjoni mtejba lill-konsumatur dwar il-karatteristiċi tal-"Pruneaux d'Agen" imqiegħed fis-suq, u li jiffaċilitaw l-implimentazzjoni tat-traċċabbiltà 'l fuq f'każ ta' lment. L-Ispeċifikazzjoni hija soġġetta għal diversi bidliet fil-forma (ċaqliq, tgħaqqid ta' paragrafi, kitba mill-ġdid tar-rabta mal-oriġini li tagħmilha possibbli li ssir distinzjoni bejn l-ispeċifiċitajiet taż-żona ġeografika, l-ispeċifiċitajiet tal-prodott u r-rabta kawżali, tneħħija ta' annessi li mhumiex dispożizzjonijiet vinkolanti) li ma għandhomx effett fuq id-dispożizzjonijiet fis-seħħ tal-Ispeċifikazzjoni. Żdiedu d-dettalji ta' kuntatt tal-Istitut Nazzjonali dwar il-kwalità u tal-oriġini (INAO) bħala s-servizz kompetenti tal-Istat Membru, skont ir-Regolament (UE) Nru 1151/2012. Id-dettalji ta' kuntatt tal-grupp applikant ġew aġġornati peress li nbidlu. Ir-referenza għall-klassi tal-prodott inbidlet sabiex tkun konformi mal-Anness XI tar-Regolament ta' Implimentazzjoni (UE) Nru 668/2014. L-obbligu tal-ippakkjar fiż-żona jidher diġà b'mod espliċitu fl-Ispeċifikazzjoni rreġistrata. Huwa speċifikat ukoll li l-unitajiet ta' tneħħija tal-għadma wkoll iridu jkunu jinsabu fiż-żona ġeografika. Din hija preċiżjoni minħabba li l-operazzjonijiet kollha sal-ippakkjar jinsabu fiż-żona ġeografika. L-ippakkjar fiż-żona huwa limitat għall-prun tal-ikel u ma japplikax għall-prun intiż għall-ipproċessar agroalimentari. Barra minn hekk, l-Ispeċifikazzjoni ġiet ikkompletata b'elementi ta' ġustifikazzjoni meħtieġa. Għaldaqstant id-dispożizzjoni ġiet miktuba kif ġej: "L-ippakkjar fiż-żona ġeografika huwa essenzjali biex jinżammu l-kwalitajiet tal-"Pruneaux d'Agen" tal-ikel. Fil-fatt, ladarba jiġi reidratat, jew jitqadded kemxejn f'dak li jirrigwarda l-prun nofsu mqadded, il-prun jitlef il-kapaċità ta' preservazzjoni tiegħu u jkun irid jiġi stabbilizzat. Għalhekk ikompli jiġi ppakkjat u mbagħad pastorizzat fil-pakkett finali. Dawn l-operazzjonijiet huma marbuta flimkien u jagħmlu parti mill-proċess ta' tħejjija tal-"Pruneaux d'Agen". B'hekk il-pastorizzazzjoni, l-aktar trattament komuni f'dak li jirrigwarda l-istabbilizzazzjoni tal-prodotti lesti, tista' ssir biss fuq pakketti finali issiġġillati ermetikament. Barra minn hekk, minħabba ċerti operazzjonijiet sostanzjali ta' preżentazzjoni tal-prodotti, il-preparazzjoni u l-ippakkjar tal-lottijiet ma jistgħux jinfirdu. Dan huwa l-każ pereżempju tar-regola ta' omoġenejtà tad-daqsijiet, li r-rispett tagħha jeħtieġ preparazzjoni speċifika tal-prodott qabel ir-reidratazzjoni u waqt l-ippakkjar. Barra minn hekk l-ippakkjar fiż-żona jiffaċilita t-traċċabbiltà u l-kontroll tal-prodotti.". Id-dettalji ta' kuntatt tal-korp ta' kontroll ġew sostitwiti minn dawk tal-awtorità kompetenti ta' kontroll. L-għan ta' din l-emenda huwa li tiġi evitata l-emenda tal-Ispeċifikazzjoni tal-Prodott fil-każ ta' bidla fil-korp ta' kontroll. Ir-"Rekwiżiti nazzjonali" huma ppreżentati fil-forma ta' tabella li tiġbor fil-qosor il-punti prinċipali tal-Ispeċifikazzjoni li għandhom jiġu kkontrollati u l-metodu ta' valutazzjoni tagħhom. Din iż-żieda hija maħsuba biex tiffaċilita l-kontrolli. Klassi 1.6. Frott, ħaxix u ċereali, friski jew ipproċessati Il-"Pruneaux d'Agen" jinkiseb permezz tat-tqaddid (segwit jew le mir-reidratazzjoni) ta' għanbaqar ta' Ente maqtugħ meta jkun misjur sew, mingħajr żieda ta' materjal ta' ħlewwa. Għandu forma ovali, ta' lewn kannella skur sa iswed u jleqq. Għandu sawra ratba u qalba kannella safranija sa safranija dehbija mingħajr karamelizzazzjoni. Il-"Pruneaux d'Agen" miksub billi jitwaqqaf it-tqaddid malli r-rata ta' umdità tal-frott tkun niżlet bejn 30 u 35 %, u mingħajr aktar reidratazzjoni, jista' jinbiegħ bil-kliem "mi-cuits". Il-"Pruneaux d'Agen" jista' jinbiegħ sħiħ, mingħajr għadma jew imqatta'. Il-"Pruneaux d'Agen" tal-ikel jinbiegħ sħiħ jew mingħajr għadma, u għandu daqs massimu ta' 66 frotta għal kull 500 gramma b'umdità ta' 35 %. Fil-każ tal-prun mingħajr għadma, id-daqs jitkejjel qabel ma titneħħa l-għadma. Jiġi ppreżentat f'daqsijiet omoġenji. Huwa mlaħħam u b'qoxra mkemmxa, mingħajr daqqiet jew toqob (ħlief għat-toqba minn fejn tkun inħarġet l-għadma). Inqas minn 10 % (f'piż) tal-prun ikollu difetti li minnu inqas minn 5 % jkollu difetti kbar, u ebda difett kbir ħafna. Il-"Pruneaux d'Agen" intiż għall-ipproċessar agroalimentari ulterjuri għandu daqs massimu ta' 98 frotta għal 500 gramma kkunsidrati fl-istat naturali mhux reidratati b'umdità ta' 21 %. Ma jkollu ebda difett kbir u jkun tal-inqas parzjalment intatt. Jitqatta' qabel jintbagħat lejn impriża oħra tal-ipproċessar agroalimentari. Dan il-prun mhuwiex intiż għall-bejgħ lill-konsumatur aħħari. Jitqiesu difetti kbar ħafna: il-preżenza ta' moffa, tħassir, insetti ħajjin jew mejtin, dud ħaj, materja barranija; il-frott li jkollu difett ta' maturità jew nutrizzjoni (imsejjaħ "immatur") jew li jkun maħmuġ, mgħaffeġ għalkollox, karamelizzat, jew immuffat. Il-"Pruneaux d'Agen" qatt ma jitħallat ma' prun ta' oriġini jew varjetà oħra. Il-"Pruneaux d'Agen" jitħejja minn għanbaqar ta' Ente miksub u maqtugħ fiż-żona ġeografika, li l-kundizzjonijiet pedoklimatiċi tagħha huma ideali għall-produzzjoni ta' prun kbir u ħelu ħafna. Is-siġra tal-għanbaqar ta' Ente f'din iż-żona ssib klima adattata li tagħti lill-prun bilanċ partikolari bejn zokkor u aċidità u qoxra ratba u lixxa. Il-produzzjoni u t-tqaddid tal-prun, l-ipproċessar u t-tneħħija tal-għadma jridu jsiru fiż-żona ġeografika tal-IĠP. L-ippakkjar fiż-żona ġeografika huwa essenzjali biex jinżammu l-kwalitajiet tal-"Pruneaux d'Agen" tal-ikel. Fil-fatt, ladarba jiġi reidratat, jew jitnixxef kemxejn f'dak li jirrigwarda l-prun nofsu mqadded, il-prun jitlef il-kapaċità ta' preservazzjoni tiegħu u jrid jiġi stabbilizzat. Għalhekk ikompli jiġi ppakkjat u mbagħad pastorizzat fil-pakkett finali ssiġillat ermetikament. Dawn l-operazzjonijiet isiru wara xulxin u jagħmlu parti integrali mill-proċess ta' produzzjoni, li barra minn hekk, jiffaċilita t-traċċabbilità u l-kontroll tal-prodotti. Barra minn hekk, minħabba ċerti operazzjonijiet sostanzjali ta' preżentazzjoni tal-prodotti, il-preparazzjoni u l-ippakkjar tal-lottijiet ma jistgħux jinfirdu. Dan huwa l-każ pereżempju tar-regola ta' omoġenejtà tad-daqsijiet, li r-rispett tagħha jeħtieġ preparazzjoni speċifika tal-prodott qabel ir-reidratazzjoni u waqt l-ippakkjar. Il-"Pruneaux d'Agen" intiż għall-ipproċessar ulterjuri mhuwiex soġġett għall-obbligu ta' ppakkjar fiż-żona. Il-kliem li jidher fuq il-pakkett huwa kif ġej: "Pruneaux d'Agen" flimkien mal-kelma "mi-cuits", jekk ikun il-każ Id-daqs, espress bl-indikazzjoni xierqa, flimkien, jew le, man-numru minimu u massimu ta' frott għal kull 500 gramma fil-format: "x/y frotta għal kull 500 g": numru ta' 33 jew inqas kull 500 g numru bejn 33-44 kull 500 g numru bejn 44-55 kull 500 g numru bejn 55-66 kull 500 g Rata ta' umdità massima espressa f'perċentwal jew b'waħda mill-frażijiet li ġejjin: "Umdità massima 26 %" (kontenut tal-ilma - mhux iktar minn 26 %) "Umdità massima 29 %" (kontenut ta' ilma bejn 26 % u massimu ta' 29 %) "Umdità massima 35 %" (kontenut ta' ilma bejn 29 % u massimu ta' 35 %) jew bl-indikazzjoni tal-kontenut preċiż ta' ilma fil-mument tal-ippakkjar. Identifikazzjoni ċara tal-bejjiegħ stabbilit fl-Unjoni Ewropea u, jekk dan mhuwiex il-proċessur, il-kodiċi li jippermetti l-identifikazzjoni diretta tal-kumpanija tal-ipproċessar li tkun ħadet ħsieb l-ippakkjar finali tal-prodott maħsub għall-bejgħ Jekk l-isem tal-proċessur ma jkunx ċar fuq l-ippakkjar, jiġi indikat: Konformi mal-Ispeċifikazzjoni tal-IĠP "Pruneaux d'Agen" Numru tal-lott tal-manifattura. Il-"Pruneaux d'Agen" ma jistax ikun offrut lill-pubbliku, mibgħut, imqiegħed fuq is-suq jew mibjugħ, jekk ma jkunx hemm miktub l-isem "Pruneaux d'Agen" fuq ir-reklami, il-prospetti, it-tikketti, il-fatturi u fuq kwalunkwe kontenitur. Id-dokumenti li jirreferu għall-prun intiż għall-ipproċessar agroalimentari jridu juru biċ-ċar il-kelma "mqatta'" ħdejn "Pruneaux d'Agen" meta jakkumpanjaw il-konsenja lejn impriża oħra tal-ipproċessar agroalimentari. Iż-żona ġeografika tal-IĠP "Pruneaux d'Agen" tinsab fil-Lbiċ ta' Franza u hija mifruxa qrib il-belt ta' Agen, il-port ta' imbark tal-prun prodott fl-inħawi sa mis-seklu tmintax u li ta l-isem lil din il-produzzjoni. Iż-żona ġeografika tikkorrispondi għaż-żona tradizzjonali ta' produzzjoni tal-varjetà ta' għanbaqra ta' Ente li l-ġonna tagħha huma mifruxa l-aktar fuq l-għoljiet ta' din iż-żona ta' pjanura għolja mżewqa bi xmajjar li jikkonverġu lejn il-Garonne. Il-parti l-kbira tal-ħamrija f'dan is-settur hija taflija u kalkarja. Fil-fatt, is-siġra tal-għanbaqra ma tħobbx qigħan umdi u tippreferi art permeabbli u friska. Iż-żona ta' produzzjoni tinsab f'żona ta' tranżizzjoni klimatika bejn l-influwenza Mediterranja u l-influwenza oċeanika, u hija kkaratterizzata minn xita mifruxa tul is-sena kollha. F'dak li jirrigwarda t-temperaturi, ix-xtiewi huma kesħin, ir-rebbiegħa pjuttost sħuna bi ftit ġlata, u s-sjuf huma sħan bi ljieli miżmuma friski minħabba l-maltempati ta' xita. Kien fis-seklu tmintax li l-produzzjoni tal-"Pruneaux d'Agen" ħadet tabilħaqq spinta. Minn naħa, l-imsaġar tal-għanbaqar ta' Ente nfirxu fiż-żoni tal-għoljiet, peress li din il-varjetà kellha kapaċità ta' tqaddid eċċezzjonali u bdiet tieħu post il-varjetajiet l-oħrajn. Mill-banda l-oħra, bdiet tinfirex it-teknika alternata bejn tqaddid fix-xemx/tqaddid fil-forn tal-ħobż biex jitlesta t-tqaddid tal-għanbaqar. Fl-aħħar nett, minħabba l-kwalitajiet nutrizzjonali tiegħu, il-faċilità tal-preservazzjoni u ta' trasport, malajr beda jinfirex il-kummerċ tal-"Pruneaux d'Agen". L-ewwel regolamenti dwar is-suq tal-għanbaqar imbagħad bdew jidhru f'ċerti bliet tar-reġjun, sinjal tal-importanza ta' din il-produzzjoni għall-ekonomija reġjonali. Il-kultivazzjoni tas-siġra tal-għanbaqar baqgħet tiżviluppa matul is-seklu dsatax, bħalma żviluppa l-użu ta' fran iddisinjati speċjalment għat-tnixxif tal-għanbaqar. Fl-istess ħin il-"Pruneaux d'Agen" sar famuż mad-dinja kollha, b'xhieda ta' dan ikun il-ktieb ta' Léon TOLSTOÏ, "Il-Mewt ta' Ivan Illitch", 1886, kapitlu X: "Kieku xi ħadd offrielu jiekol prun, minnufih kien jiftakar f'dak ta' tfulitu, iswed u mkemmex, b'togħma partikolari, prun ta' Agen li kien jimlielek ħalqek bl-ilma meta ma kienx jifdal ħlief l-għadma." Fl-ewwel nofs tas-seklu għoxrin, il-kompetizzjoni minn pajjiżi produtturi ġodda u l-impatt tal-Ewwel Gwerra Dinjija fuq il-popolazzjoni agrikola wasslu għal tnaqqis drastiku fil-produzzjoni tal-"Pruneaux d'Agen". Wara t-Tieni Gwerra Dinjija, il-produzzjoni Franċiża rkuprat permezz tat-tħawwil ta' ġonna tal-frott moderni b'għażliet ta' varjetajiet ġodda fil-familja tal-għanbaqra ta' Ente. It-tagħmir tekniku żviluppa wkoll pereżempju bil-ħolqien ta' mini ta' tqaddid. L-elementi tal-għarfien espert jibqgħu madankollu essenzjali f'din il-produzzjoni: l-esperjenza fid-daqs, il-qtugħ meta jkun misjur sew, il-kontroll tat-tnixxif tal-għanbaqra sabiex jinkiseb il-kontenut ta' umdità finali meħtieġa mingħajr ma jinħaraq il-frott. Is-siġar tal-għanbaqar jinżabru kull sena (żabra tat-tifriħ) biex jinkiseb għanbaqar sabiħ. Iż-żabra tgħin ukoll biex ix-xemx tippenetra aħjar fis-siġra u tiżgura s-sajran u stat tajjeb ta' saħħa tal-frott. Din tnaqqas ukoll l-għadd ta' frott u tgħin biex tinkiseb produzzjoni aktar omoġenja, ta' kwalità aħjar (frott ta' daqs kbir) u rendiment aqwa. Il-qtugħ isir meta l-għanbaqra tkun saret għalkollox u l-frott jibda jaqa' waħdu jew b'ċaqliq ħafif tas-siġra. Dan iż-żmien qed tintuża teknika oħra biex jiġi deċiż l-aħjar żmien għall-qtugħ: tinvolvi l-ġbir ta' ftit taqtir tal-meraq f'apparat imsejjaħ refrattometru, li jiddetermina r-rata ta' zokkor fl-għanbaqra. Fl-istess waqt, il-proċessuri jiżviluppaw tekniki ta' reidratazzjoni u ta' preservazzjoni sabiex jippreżentaw il-prodott "lest għall-konsum", filwaqt li l-"Pruneaux d'Agen" għadu jinbiegħ tradizzjonalment "xott" lill-konsumaturi li mbagħad jirreidratawh fi djarhom stess. Dan isir biex il-qalba tal-pruna tirtab aktar u fl-istess ħin jiġi evitat li t-togħma "tintilef". Il-metodu, it-tul ta' żmien, it-temperatura huma kollha fatturi li jippermettu lill-proċessuri jipproduċu pruna li żżomm it-togħmiet kollha tagħha filwaqt li jtejbu l-irtubija tal-qalba tagħha. Fl-aħħar nett, l-industrija agroalimentari lokali tipproduċi ħelu jew prodotti tal-ikel mill-"Pruneaux d'Agen", li jippromwovu l-immaġni tal-prodott, li huma żbokk għall-iżgħar frott u għal dak li, peress li jkollu xi ftit difetti fid-dehra tiegħu, diffiċilment jitqiegħed għall-bejgħ għall-ikel. Il-"Pruneaux d'Agen" huwa kkaratterizzat minn konsistenza ratba, qalba kannella safranija sa isfar dehbi mingħajr karamelizzazzjoni, dehra tleqq u mhux imdellka. Il-"Pruneaux d'Agen" tal-ikel huwa distingwibbli wkoll mid-daqs tiegħu. Għandu reputazzjoni antika. Ir-rabta kawżali hija bbażata fuq il-kwalità u r-reputazzjoni tal-"Pruneaux d'Agen". Il-kundizzjonijiet pedoklimatiċi taż-żona huma ideali għall-produzzjoni tal-għanbaqar kbir ħelu ħafna meħtieġ għall-produzzjoni tal-"Pruneaux d'Agen". Is-siġra tal-għanbaqar ta' Ente sabet l-art favorita tagħha f'din iż-żona. Tikber bl-aħjar mod fil-ħamrija taflija u kalkarja li hija favorevoli għall-benessri tas-siġra. Barra minn hekk tgawdi minn klima adattata b'kesħa biżżejjed fix-xitwa, ftit li xejn ġlata fir-rebbiegħa fil-mument tal-iżvilupp tal-frott, u b'alternanza bejn ġranet sħan u ljieli friski fis-sajf, li jipprovdu bilanċ partikolari bejn zokkor u aċidità għall-għanbaqar kif ukoll qoxra ratba u lixxa. Dawn il-kundizzjonijiet naturali, flimkien mal-għarfien espert tal-produtturi, b'mod partikolari f'termini ta' żbir tas-siġar u ta' maturità tal-frott meta jinqata', iwasslu għal produzzjoni ta' għanbaqar ta' daqs kbir u ħelu ħafna li jikkaratterizza l-"Pruneaux d'Agen". It-tqaddid huwa element determinati fil-kwalità tal-"Pruneaux d'Agen", li jinvolvi l-għarfien speċifiku tal-qaddieda li jridu jkunu esperti fl-arti tat-"tisjir" skont il-kwalità tal-għanbaqar frisk sabiex jiksbu r-rata ta' umdità mixtieqa. B'hekk wieħed jikseb prun b'qalba kannella safranija sa safranija dehbija mingħajr karamelizzazzjoni. Fl-aħħar nett, il-proċessuri żviluppaw tekniki ta' reidratazzjoni li jippermettu l-produzzjoni ta' pruna b'konsistenza rabta, tleqq u mhux imdellka. Barra minn hekk, bis-saħħa tal-kwalitajiet nutrittivi tiegħu, il-faċilità biex jiġi ppreservat u ttrasportat, il-"Pruneaux d'Agen" ilu jgawdi minn fama internazzjonali kbira sa minn tmiem is-seklu tmintax. (it-tieni subparagrafu tal-Artikolu 6(1) ta' dan ir-Regolament) IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, Franza bagħtet applikazzjoni lill-Kummissjoni għall-protezzjoni tal-isem "Jambon du Kintoa" skont l-Artikolu 49(4) tar-Regolament (UE) Nru 1151/2012. Skont l-Artikolu 50 tar-Regolament (UE) Nru 1151/2012, il-Kummissjoni vvalutat l-applikazzjoni u kkonkludiet li din tissodisfa r-rekwiżiti stabbiliti f'dak ir-Regolament. Sabiex ikunu jistgħu jitressqu l-avviżi ta' oppożizzjoni skont l-Artikolu 51 tar-Regolament (UE) Nru 1151/2012, jenħtieġ li d-Dokument Uniku u r-referenza għall-pubblikazzjoni tal-Ispeċifikazzjoni tal-Prodott imsemmijin fl-Artikolu 50(2)(a) ta' dak ir-Regolament jiġu ppubblikati għall-isem "Jambon du Kintoa" f'Il-Ġurnal Uffiċjali tal-Unjoni Ewropea, IDDEĊIEDIET KIF ĠEJ: Id-Dokument Uniku u r-referenza għall-pubblikazzjoni tal-Ispeċifikazzjoni tal-Prodott imsemmijin fl-Artikolu 50(2)(a) tar-Regolament (UE) Nru 1151/2012 għall-isem "Jambon du Kintoa" (DOP) jinsabu fl-Anness ta' din id-Deċiżjoni. Skont l-Artikolu 51 tar-Regolament (UE) Nru 1151/2012, il-pubblikazzjoni ta' din id-Deċiżjoni għandha tagħti d-dritt ta' oppożizzjoni għar-reġistrazzjoni tal-isem imsemmi fl-ewwel paragrafu ta' dan l-Artikolu fi żmien tliet xhur mid-data tal-pubblikazzjoni ta' din id-Deċiżjoni f'Il-Ġurnal Uffiċjali tal-Unjoni Ewropea. Magħmul fi Brussell, it-23 ta' Jannar 2019. Klassi 1.2. Prodotti tal-laħam (imsajra, immellħa, affumikati, eċċ.) Il-"Jambon du Kintoa" huwa perżut imnixxef ippreżervat skont proċess twil, mill-inqas għal 16-il xahar, b'minimu ta' 10 xhur ta' maturazzjoni f'kundizzjonijiet naturali. Jista' jinbiegħ sħiħ, iddissossat sħiħ jew maqsum f'erbgħa, jew imqatta' f'fetti rqaq. Meta jinbiegħ sħiħ, bl-għadam u bil-koxxa sħiħa, il-"Jambon du Kintoa" ikollu forma ovali, bit-tul bejn ras l-għadma tal-koxxa u l-ponta tal-perżut fuq quddiem li jaqbeż l-10 cm. Jiġi ppreżentat b'tikketta speċifika "Kintoa" mwaħħla fuq ras l-għadma tal-koxxa. Il-perżuta tinkesa bit-trab tal-"Piment d'Espelette" DOP qabel ma tiġi ppakkjata. Il-"Jambon du Kintoa" għandu l-karatteristiċi li ġejjin: kontenut ta' melħ (NaCl) daqs 7 % jew inqas fil-muskolu Semimembranosus, kontenut ta' ndewwa ta' massimu ta' 60 %, rata ta' lipidi intramuskolari ugwali għal 4 % jew ogħla fil-muskolu Semimembranosus, kulur tal-laħam aħmar qawwi, kulur tax-xaħam bejn abjad u roża, dehra mraħħma, b'konsistenza xaħmija lixxa u li tinħall, b'intensità u kumplessità aromatika qawwija (ta' butir, veġetazzjoni, laħam imqadded, konfettura ta' frott niexef, fosthom ta' ġellewż), togħma intensa malli dduqu, persistenti fil-ħalq. Il-"Jambon du Kintoa" joriġina minn majjal tal-laħam tar-razza "Pie noir du pays Basque", li jitbiċċer meta jkollu bejn 12 u 24 xahar. Il-piż tal-karkassa kiesħa huwa ta' mill-inqas 100 kg; il-ħxuna tax-xaħam dorsali mingħajr il-ġilda bejn ir-raba' u l-ħames vertebri hija ta' 25 mm jew iktar. Il-materja prima hija perżuta friska ġejja minn karkassa kklassifikata bħala Denominazzjoni ta' Oriġini "Kintoa", la ffriżata fuq skala domestika u lanqas industrijali, mingħajr difetti bħal tbenġil, ksur, axxessi, ematomi, ġilda mċarrta, mirquma permezz ta' qatgħa għat-tul (qatgħa Iberika), bis-sieq sħiħa, li tiżen mill-inqas 10 kg. It-tmelliħ isir fin-niexef bis-"Sel de Salies-de-Béarn" IĠP. Qabel ma tiġi ppakkjata, il-perżuta mnixxfa tinkesa bit-trab tal-"Piment d'Espelette"/"Piment d'Espelette — Ezpeletako Biperra" DOP fuq il-wiċċ intern tagħha. Matul il-ħajja tal-ħnieżer, fid-dieta huma awtorizzati biss ħxejjex, koprodotti u għalf komplementari li joriġina minn prodotti mhux transġeniċi. Il-kultivazzjoni tal-għelejjel transġeniċi hija pprojbita fl-uċuħ tal-azjendi agrikoli kollha li jipproduċu l-annimali maħsuba għall-produzzjoni tal-"Jambon du Kintoa". Matul il-perjodu tat-treddigħ, sal-età ta' tmien ġimgħat, il-kwantità totali ta' għalf li jingħata lil kull qażquż ma jaqbeż qatt il-piż gross ta' 5 kg. Il-proteini tal-annimali pproċessati mhumiex awtorizzati. Minn meta jinfatmu, hija awtorizzata biss il-materja prima veġetali li ġejja: iż-żerriegħa tal-qamħ, qamħirrum, xgħir, segala, tritikal, qraboċċ, ħafur; u l-prodotti derivati tagħhom; iż-żrieragħ tal-piżelli, tal-ful, tal-lupin, ġulbiena, kittien; u l-prodotti derivati tagħhom; il-fażola tas-sojja, tal-ġirasol u tal-kolza; il-pasta u ż-żjut tagħhom; il-melassa tal-kannamieli u tal-pitravi; in-nifel, il-polpa tal-pitravi. Id-distribuzzjoni tax-xorrox hija awtorizzata, ħlief fix-xahrejn li jippreċedu t-tbiċċir tal-ħnieżer. Ix-xorrox joriġina miż-żona ġeografika. L-għalf tal-qatgħa joriġina prinċipalment miż-żona ġeografika definita. Ċertu għalf jista' ma joriġinax miż-żona ġeografika minħabba t-topografija tagħha li tkun ikkaratterizzata minn ħafna għoljiet, li ma tantx tkun adatta għat-tkabbir u għall-għelejjel. Mill-istima totali ta' madwar 848 kg ta' materja niexfa li jiekol kull ħanżir minn meta jitwieled sa meta jitbiċċer, il-proporzjon tal-għalf li joriġina miż-żona ġeografika jkun ta' mill-inqas 69,5 %. Matul il-perjodu ta' wara l-ftim sal-età ta' tliet xhur, l-għalf ikun fih mill-inqas 20 % (materja niexfa) ta' ċereali li ġejjin miż-żona ġeografika; il-kwantità totali ta' għalf mogħtija lil kull qażquż ma taqbiżx il-piż gross ta' 60 kg. Għall-ħnieżer mill-età ta' tliet xhur: l-għalf huwa kompost minn tal-inqas 70 % (materja niexfa) ta' materja prima li toriġina miż-żona ġeografika; il-formula tal-għalf fiha minimu ta' 60 % (materja niexfa) ta' ċereali u l-prodotti derivati tagħhom. Il-kwantità massima ta' kuljum ta' għalf ipprovdut għal kull ħanżir hija piż gross ta' 3,2 kg bejn it-tliet u t-tmien xhur, u piż gross ta' 2,7 kg mill-età ta' tmien xhur 'il quddiem. L-istadji kollha tal-produzzjoni tal-"Jambon ta' Kintoa", mit-twelid tal-ħnieżer sal-maturazzjoni, isiru fiż-żona ġeografika. Indipendentement mill-indikazzjonijiet regolatorji applikabbli għat-tikkettar tal-prodotti tal-laħam, it-tikkettar għandu jinkludi l-informazzjoni li ġejja: id-data li fiha beda t-tmelliħ; l-isem "Jambon du Kintoa" b'karattri li mill-inqas ikunu daqs l-ikbar karattri li jidhru fuq it-tikketta; il-logo kulurit "Kintoa", li jpprovdih il-grupp applikanti, magħmul mill-kelma "Kintoa" imqiegħda fuq il-kuruna tar-rejiet ta' Navarre, u mill-istampa ta' ras ta' ħanżir tar-razza tal-Basque; fuq kull perżuta sħiħa għall-bejgħ, jitqiegħed in-numru tal-identifikazzjoni individwali tagħha. Il-muniċipalitajiet inklużi b'kollox huma: Il-muniċipalitajiet inklużi parzjalment: Il-klima tagħha, oċeanika, hija kkaratterizzata minn ħafna xita (1 200 sa 2 000 mm/kull sena), u mqassma tul is-sena kollha mingħajr perjodu ta' nixfa, kif ukoll minn temperaturi moderati, anki fix-xitwa. Ir-riħ li ġej min-Nofsinhar, tat-tip Foehn, iġib miegħu b'mod intermittenti sħanat qawwijin u arja niexfa tul is-sena kollha, b'mod iktar partikolari fil-ħarifa u fir-rebbiegħa, li jalternaw ma' fażijiet iktar umdi u friski, marbuta mal-perturbazzjonijiet tal-oċean. Il-pajsaġġ dominanti huwa kkostitwit minn żoni kkultivati u minn bwar fin-naħa t'isfel tal-baċiri u fiż-żoni baxxi kollha viċin l-irħula, minn bwar, xagħri u boskijiet fuq l-għoljiet, xagħri u mergħat naturali fil-quċċati tal-muntanji u tal-promontorji, li kollha jinsabu ħdejn xulxin. It-terminu "Kintoa" joriġina mit-taxxa tal-"ġandri" għall-ħnieżer, imsejħa b'mod komuni t-taxxa tal-quinta, miġbura mir-rejiet ta' Navarre mill-inqas sa mis-seklu 13 fuq il-ħnieżer miġbura fi transumanza fil-muntanji rjali ta' Navarre. Ir-rejiet ta' Navarre kienu jiġbru ħanżir wieħed minn kull ħamsa, u b'hekk it-taxxa ngħatat dan l-isem. Il-"Jambon du Kintoa" ġej mill-ħanżir "Pie-noir du pays Basque", razza li ġejja mit-tip ta' madwar il-Mediterran, imsejħa wkoll tat-tip Iberiku. Jikber b'rata inqas mgħaġġla. L-aspett rustiku huwa notevoli, bil-kapaċità li jiflaħ għal varjazzjonijiet klimatiċi u alimentari kbar, u bil-kapaċità estensiva li jakkumula riżervi ta' xaħam malajr meta l-għalf ikun abbundanti. Il-ħnieżer iqattgħu mill-inqas l-aħħar seba' xhur tagħhom f'bur mhux ikkultivat identifikat. Huwa hemmhekk li jiffurmaw ix-xaħam ta' barra u dak intramuskolari. L-ikel li jsibu f'dan il-bur huwa varjat, u jinkludi fuq kollox ħxejjex u pjanti erbaċeji, kif ukoll, b'mod iktar eteroġenju u irregolari, frott niexef (ġandri, qastan...) insetti, dud, għeruq u ħxejjex oħrajn. Il-ħnieżer jitbiċċru meta jkunu relattivament kbar (bejn 12 u 24 xahar meta mqabbla ma' bejn ħames u sitt xhur għal-laħam tal-ħanżir industrijali), billi sal-aħħar ta' ħajjithom ikunu ħaddmu konsiderevolment il-muskoli tagħhom. Iż-żona ġeografika, b'mod partikolari f'Salies-de-Béarn, tipproduċi l-melħ tradizzjonalment użat għat-tmelliħ tal-prieżet żviluppati f'dan ir-reġjun. Tipproduċi wkoll it-trab tal-"Piment d'Espelette"/tal-"Piment d'Espelette — Ezpeletako Biperra" li tradizzjonalment jintuża biex jiksi l-wiċċ intern tal-perżuta li tkun għada kemm inkixfet minn lega oħra ma' tmiem il-maturazzjoni. Il-prieżet huma soġġetti għal produzzjoni fit-tul, li tieħu mill-inqas sittax-il xahar. Wara l-ewwel tnixxif, il-perżuta tinkesa b'taħlita xaħmija abbażi ta' lardu. Bejn il-ġimgħa tat-tmelliħ u l-ġimgħa fejn il-perżuta tidħol għall-maturazzjoni jgħaddi perjodu ta' mill-inqas 6 xhur. Il-proċess ikompli b'maturazzjoni ta' għaxar xhur fi kmamar f'kuntatt ma' barra, grazzi għal fetħiet li jippermettu ċ-ċirkolazzjoni tal-arja, li jinsabu fuq ħitan differenti tal-bini u b'dimensjonijiet minimi stabbiliti. Għalhekk, il-kundizzjonijiet tat-temperatura u tal-umdità jimxu id f'id mal-klima lokali. Il-perżut meta jindaq għandu konsistenza xaħmija omoġenja u li tinħall, irwejjaħ ta' butir, veġetazzjoni, laħam imqadded, ta' frott niexef (fosthom ta' ġellewż) u magħmul konfettura. togħma intensa malli dduqu, persistenti fil-ħalq. Fil-klima moderata u umda taż-żona ġeografika, il-ħaxix fil-bwar jikber kważi kontinwament tul is-sena kollha, u b'hekk il-bwar jistgħu jipprovdu l-ikel lill-ħnieżer tul il-preżenza tagħhom barra għal mill-inqas seba' xhur. Dan l-għalf eventwalment ikun issupplimentat minn frott taħt is-siġar karatteristiċi tal-ambjent naturali Bask (ballut Ingliż, siġar tal-qastan, siġar tal-fagu). Ir-razza "Pie-noire du pays Basque" hija adattata għall-ħajja fil-bwar f'dan il-pajsaġġ, minħabba l-karatteristiċi fiżiċi tagħha: huwa ħanżir tal-mixi, rustiku, li jisfrutta tajjeb ħafna l-ħxejjex fil-bwar. Dan l-għalf supplimentari li joriġina mill-bwar naturalment ivarja skont l-istaġun, iżda matul il-perjodu aħħari, jirrappreżenta madwar 50 % tal-volum ta' kuljum ikkonsmat mill-ħanżir. Jiġbor fih antiossidanti u komposti aromatiċi li jinfluwenzaw il-karatteristiċi organolettiċi tal-perżut. Intwera li t-tessuti xaħmin jakkumulaw il-komposti li jinsabu fil-pjanti kkunsmati. Dawn is-sustanzi jaġixxu fuq il-kinetika ta' ossidazzjoni tal-lipidi, inaqqsu r-ritmu tas-snuħija u jippermettu maturazzjoni itwal tal-perżut, u b'hekk jaffettwaw b'mod partikolari d-distribuzzjoni tal-komposti li jagħtu t-togħma u l-aroma. Dan l-effett huwa iktar u iktar notevoli fid-dawl tal-fatt li t-tnixxif u l-maturazzjoni huma twal, u anki minħabba l-fatt li dan jiddependi ħafna fuq it-tip ta' veġetazzjoni tal-mergħa. Il-metodi tradizzjonali ta' tmelliħ, ta' tnixxif u ta' maturazzjoni tal-perżut li jsiru fiż-żona ġeografika, jinvolvu melħ lokali li jiġi minn Salies de Béarn, bil-karatteristiċi speċifiċi tiegħu (kompożizzjoni rikka tal-oligoelementi, kristalli kbar...) partikolarment xierqa għat-tmelliħ. Il-"Piment d'Espelette" li jintuża sabiex jiksi l-wiċċ intern tal-perżut ikun partikolarment adattat minħabba l-intensità relattivament baxxa tal-pikkantezza tiegħu. Il-karatteristiċi tal-materja prima jwasslu għal perżuta b'xaħam intramuskolari u b'effett imraħħam, u allura konsistenza kremuża u omoġenja. Il-klima, soġġetta għall-fluss oċeaniku, b'ħafna xita mqassma tajjeb matul is-sena, kif ukoll ir-riħ li ġej min-Nofsinhar, tat-tip Foehn, tikkontribwixxi sabiex tagħti l-karatteristiċi sensorjali partikolari tal-perżut. Il-maturazzjoni twila (mill-inqas għaxar xhur) f'kamra miftuħa għall-influwenza tal-klima esterna, li toffri tibdil fit-temperatura u fl-umdità relatati ma' ċikli klimatiċi naturali, tippermetti l-espressjoni ottimali tal-potenzjal tal-perżut, hekk kif din taffettwa b'mod sinifikanti l-kwalitajiet tal-aroma u tat-togħma. (it-tieni subparagrafu tal-Artikolu 6(1) ta' dan ir-Regolament) IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, Spanja bagħtet applikazzjoni għall-approvazzjoni ta' emenda mhux minuri għall-ispeċifikazzjoni tal-prodott bl-isem "Antequera" (DOP) skont l-Artikolu 49(4) tar-Regolament (UE) Nru 1151/2012. Skont l-Artikolu 50 tar-Regolament (UE) Nru 1151/2012, il-Kummissjoni vvalutat l-applikazzjoni u kkonkludiet li din tissodisfa r-rekwiżiti stabbiliti f'dak ir-Regolament. IDDEĊIEDA KIF ĠEJ: L-applikazzjoni għall-approvazzjoni ta' emenda mhux minuri għall-ispeċifikazzjoni tal-prodott, kif imsemmi fl-ewwel subparagrafu tal-Artikolu 10(1) tar-Regolament ta' Implimentazzjoni tal-Kummissjoni (UE) Nru 668/2014, inkluż id-dokument uniku emendat u r-referenza għall-pubblikazzjoni tal-ispeċifikazzjoni tal-prodott rilevanti, għall-isem reġistrat "Antequera" (DOP), tinsab fl-Anness ta' din id-Deċiżjoni. Magħmul fi Brussell, l-24 ta' Jannar 2019. Il-Kunsill Regolatorju tad-Denominazzjoni ta' Oriġini Protetta "Antequera" huwa entità mingħajr skop ta' qligħ rikonoxxuta mill-Awtorità kompetenti fl-Istat Membru bħala organu ta' ġestjoni tad-denominazzjoni ta' oriġini protetta; din l-entità tirrappreżenta lill-operaturi li għandhom rwol fil-kisba tal-prodott protett, u tirrispetta l-prinċipji demokratiċi u rappreżentattivi għall-interessi ekonomiċi u settorjali li hija tkopri, b'attenzjoni partikolari għall-interessi tal-minoranzi, bl-interessi differenti rappreżentati b'mod ugwali. Barra minn hekk, il-Kunsill Regolatorju għandu l-kapaċità ġuridika li jressaq din it-talba għal emenda skont il-leġiżlazzjoni nazzjonali, u b'mod iktar preċiż skont l-Artikolu 13(2a) tal-Liġi 2/2011, tal-25 ta' Marzu, dwar il-kwalità fis-setturi agroalimentari u tas-sajd fl-Andalusija. Isem il-prodott Deskrizzjoni tal-prodott Żona ġeografika Prova tal-oriġini Metodu ta' ksib Oħrajn [li jridu jiġu speċifikati] Emenda għall-ispeċifikazzjoni tal-prodott ta' DOP jew IĠP irreġistrata li ma tistax titqies bħala emenda minuri skont it-tielet subparagrafu tal-Artikolu 53(2) tar-Regolament (UE) Nru 1151/2012. Emenda għall-ispeċifikazzjoni tal-prodott ta' DOP jew IĠP irreġistrata li għaliha ma jkun ġie pubblikat l-ebda dokument uniku (jew dokument ekwivalenti) u li ma tistax titqies bħala emenda minuri skont it-tielet subparagrafu tal-Artikolu 53(2) tar-Regolament (UE) Nru 1151/2012. Il-punt B.3) Karatteristiċi fiżikokimiċi u organolettiċi taż-żjut li jidhru fl-ispeċifikazzjoni tal-prodott, kif ukoll il-punt 3.2 korrispondenti tad-dokument uniku ġew emendati. L-ispeċifikazzjoni tal-prodott li għalih tirreferi r-rabta li tidher fid-dokument uniku ġiet aġġornata. Il-parametru fiżikokimiku K270 (assorbenza 270 nm) huwa emendat u minn 0,15 isir 0,18. Ġustifikazzjoni: Matul il-kampanji preċedenti, ġie osservat li hekk kif id-data tal-ħsad titressaq 'il quddiem, prattika tal-kultivazzjoni applikata mill-operaturi rreġistrati fid-DOP "Antequera" sabiex jinkisbu żjut b'togħma ta' frott aktar b'saħħitha u ta' kwalità aħjar, il-valur ta' K270 jiżdied kemxejn, b'medjani tat-togħma tal-frott għoljin li għalihom il-parametru K270 jilħaq il-limitu massimu ta' 0,15 jew saħansitra jaqbżu, mingħajr madankollu ma jilħaq il-limitu stabbilit mil-leġiżlazzjoni fis-seħħ. Klassi 1.5. Żjut u xaħmijiet (butir, marġerina, żjut, eċċ.) Mil-lat organolettiku, huma żjut li għandhom togħma ta' frott taż-żebbuġ aħdar, frott misjur ieħor, lewż, banana u ħaxix aħdar f'intensitajiet li jvarjaw minn moderat sa għoli. Min-naħa l-oħra, l-attributi li jkunu morri u pikkanti jirriżultaw f'intensitajiet li jvarjaw minn ħafif sa medju u jeżistu f'armonija perfetta b'togħmiet kemxejn ħelwin. Iż-żjut protetti mid-denominazzjoni tal-oriġini "Antequera" għandhom ikunu neċessarjament żjut taż-żebbuġa straverġni li jkollhom l-ispeċifikazzjonijiet li ġejjin: Il-varjetà Hojiblanca hija l-varjetà prinċipali u l-akbar waħda, peress li tieħu iktar minn 90 % tal-wiċċ totali tas-siġar taż-żebbuġ fiż-żona. Il-bqija huma kkunsidrati bħala varjetajiet sekondarji, peress li huma inqas mifruxa f'żona. Il-varjetajiet li ġejjin huma kkunsidrati indiġeni, b'oriġini lokali: Hojiblanca u Gordal de Archidona. Iż-żebbuġ użat biex isir il-prodott, għandhom ikunu ġejjin minn imsaġar taż-żebbuġ irreġistrati li jinsabu fiż-żona tal-produzzjoni u li jappartjenu għall-varjetajiet approvati. Iż-żejt jiġi prodott fl-imtieħen irreġistrati, li jinsabu fiż-żona ta' produzzjoni u li jissodisfaw il-kundizzjonijiet stabbiliti. Il-fażijiet tal-produzzjoni għandhom ikunu: it-tindif, il-ħasil u l-użin taż-żebbuġ; il-malasazzjoni; is-separazzjoni tal-fażijiet solidi u likwidi permezz ta' ċentrifugazzjoni kontinwa; is-separazzjoni tal-fażijiet likwidi permezz ta' ċentrifugazzjoni kontinwa; id-dikantazzjoni u l-ħżin. L-imballaġġ għandu jsir f'kontenituri tal-ħġieġ skur, tal-plastik skur, tal-metall miksi b'materjal adattat għal mal-ikel jew taċ-ċeramika adattata għal mal-ikel, b'konformità mar-regoli fis-seħħ, sabiex il-proprjetajiet fiżikokimiċi u organolettiċi taż-żejt jinżammu għal perjodu ta' żmien itwal, u sabiex il-kwalità tal-kontenut ma tiġix immodifikata peress li ma jħallux id-dawl jgħaddi, li għandu l-effett li jaċċellera l-proċess ta' ossidazzjoni taż-żejt. It-tikketti kummerċjali, ta' kull ditta rreġistrata, għandhom jiġu ssorveljati mill-Kunsill Regolatorju rigward l-użu tal-logo tad-denominazzjoni. Għandha tidher fuqhom, b'mod obbligatorju, l-indikazzjoni "Denominazzjoni ta' Oriġini Protetta Antequera" jew is-simbolu tad-Denominazzjoni ta' Oriġini, u s-simbolu tal-Unjoni. Kwalunkwe tip ta' kontenitur li fih iż-żejt jinbiegħ lill-konsumatur għandu jkollu siġill ta' garanzija, tikketti jew tikketti sekondarji, numerati u maħruġa jew sorveljati fl-użu tal-logo tad-denominazzjoni mill-Kunsill Regolatorju. Dawn it-tikketti sekondarji għandhom jitpoġġew esklużivament fuq l-impjant tal-ippakkjar reġistrat u dejjem b'mod li ma jippermettix li jintużaw mill-ġdid. Iż-żona ta' produzzjoni hija magħmula mit-territorji li jinsabu fil-muniċipalitajiet li ġejjin fil-provinċja ta' Málaga: Alameda, Almargen, Antequera, Archidona, Campillos, Cañete La Real, Cuevas Bajas, Cuevas de San Marcos, Fuente de Piedra, Humilladero, Mollina, Sierra de Yeguas, Teba, Villanueva de Algaidas, Villanueva del Rosario, Villanueva del Trabuco u Villanueva de Tapia, u fil-provinċja ta' Córdoba, fit-territorju muniċipali ta' Palenciana. Iż-żona ta' produzzjoni taqa' taħt ir-reġjun naturali tal-Ħofra ta' Antequera ("la Depresión de Antequera") li tinsab fit-tarf tal-Punent tal-ħofor intrabetiċi ta' Andalusija. Mit-Tramuntana tmiss mal-provinċji ta' Córdoba u Seville, mill-Punent mal-provinċji ta' Seville u Cadiz u mill-Lvant ma' Granada. Il-konfini tan-Nofsinhar huwa fformat minn grupp ta' firxiet ta' muntanji Subbetiċi li jisseparaw iż-żona mill-Muntanji ta' Malaga, l-Hoyas de la valle de Guadalhorce u r-reġjun ta' Serranía de Ronda, liema reġjuni huma kollha parti mill-provinċja ta' Malaga. Hija għandha karatteristiċi ġeomorfoloġiċi u klimatiċi partikolari. Ir-reġjun ikopri żona fil-baxx ta' topografija ħafifa (altitudni ta' 400-600 m), li hija mdawra b'serje ta' sistemi muntanjużi li jinsabu fit-Tramuntana (Sierras Subbéticas) u fin-Nofsinhar (Sistema Penibético), li jipprovdu kundizzjonijiet mikroklimatiċi u tal-ħamrija partikolari għall-kultivazzjoni taż-żebbuġ. L-imsaġar taż-żebbuġ jinsabu f'altitudnijiet li jvarjaw bejn 450 u 600 metri ta' altitudni, fuq ħamrija ta' fond medju u kalkarja ħafna (20–70 % ta' karbonati). Min-naħa l-oħra, minħabba li l-ilma taż-żona tal-madwar jinżel fil-Ħofra ta' Antequera, li wassal għal livelli differenti ta' terrazzi ta' xmajjar, din għandha kwantità kbira ta' depożiti terzjarji, li jinkludu tafal aħmar medjupljokeniku, li jipprovdu livelli għolja ta' potassju lis-siġar taż-żebbuġ u livell għoli ta' umdità, u b'hekk itejbu l-kundizzjonijiet ta' veġetazzjoni tas-siġar taż-żebbuġ, peress li aktar minn 90 % tal-wiċċ ta' dan ir-raba' mhuwiex irrigat. Ir-reġjun "Antequera" għandu klima Mediterranja moderata-sħuna, kemxejn kontinentalizzata minħabba li jinsab fil-ħofor intrabetiċi tal-Andalusija. Din is-sitwazzjoni tikkawża kuntrasti kbar fit-temperatura bejn is-sjuf u x-xtiewi, u bejn il-lejl u l-jum. It-temperaturi medji tax-xahar l-aktar kiesaħ (Jannar jew Diċembru) ivarjaw bejn 6 °C u 9 °C. Ix-xhur l-aktar sħan huma Lulju u Awwissu, b'temperaturi medji li jvarjaw minn 22 °C sa 27 °C. Iż-żejt taż-żebbuġa straverġni DPO "Antequera" huwa kkaratterizzat, mil-lat organolettiku, bil-preżentazzjoni ta' intensitajiet bejn moderati u għoljin tal-attribut tat-togħma tal-frott taż-żebbuġ aħdar, b'medjan ugwali jew ikbar minn 4, li huwa akkumpanjat b'firxa ta' attributi pożittivi ta' frott ieħor misjur, lewż, banana u ħaxix aħdar. Dawn huma żjut li jippreżentaw intensitajiet li jvarjaw bejn ħfief u medji tal-attributi li huma morri u pikkanti li jeżistu f'armonija perfetta b'togħmiet kemxejn ħelwin. F'dak li jirrigwarda l-karatteristiċi fiżikokimiċi tiegħu, il-prodott huwa kkaratterizzat minn aċidità baxxa (inqas minn 0,3 %), kontenut baxx ta' perossidu (inqas minn 10), u assorbenza baxxa ta' ultravjola (K270), (inqas minn 0,18). Il-prodott għandu kompożizzjoni ta' aċidi grassi bbilanċjata tajjeb. Għandu livelli għoljin ta' aċidu olejku (bejn 78 u 81 %), livelli medji ta' aċidu linolejku (5 sa 8 %), proporzjon għoli bejn l-aċidi grassi monoinsaturati u saturati huwa għoli (bejn 11 u 15), u proporzjon moderat bejn l-aċidi grassi olejċi u linolejċi (15 u 12), li jagħmel dawn iż-żjut ħfief fil-ħalq. Dawn huma żjut moderatament stabbli grazzi għall-konċentrazzjonijiet għolja tagħhom ta' tokoferols. Din hija r-raġuni għala ż-żjut ta' Antequera jkun fihom ħafna vitamina E. F'dak li jirrigwarda l-frazzjoni li mhix saponifikabbli taż-żjut ta' Antequera, għandu jiġi nnutat li din fiha livell għoli ta' metilsteroli, peress li taqbeż 30 mg għal kull 100 g ta' żejt. It-tolleranza tal-varjetà lokali Hojiblanca għall-ħamrija kalkarja taż-żona ġeografika, li hija dovuta għall-ħtieġa tas-siġra li tiġbed il-kalċju mill-ħamrija u l-klima Mediterranja kontinentalizzata tar-reġjun naturali tal-Ħofra ta' Antequera, bi xtiewi kesħin u nixfin, ippermettiet li ż-żebbuġ tal-varjetà lokali Hojiblanca, miġbura mill-imsaġar taż-żebbuġ f'din iż-żona fix-xhur ta' temperaturi baxxi, iwasslu għall-produzzjoni ta' żjut li, sensorjalment, ikollhom togħma tal-frott taż-żebbuġ aħdar b'medjan ugwali jew ikbar minn 4, attributi pożittivi ta' frott misjur ieħor, lewż, banana u ħaxix aħdar, u kif ukoll attributi li huma morri u pikkanti ta' intensitajiet ħfief sa medji u li, fiżikokimikament, ikollhom aċidità baxxa (taħt 0,3), indiċi tal-perossidi inqas minn 10 u assorbenza tal-ultravjola inqas minn 0,18. Barra minn hekk, it-temperaturi baxxi matul l-istaġun tax-xitwa, tipiċi taż-żona ġeografika, idewmu l-perjodu ta' maturazzjoni tal-varjetà lokali Hojiblanca, li jwasslu għal bidla tal-profili aċidużi taż-żjut, filwaqt li jżidu l-livelli tal-aċidu olejku (bejn 78 u 81 %) għad-detriment tal-aċidi grassi saturati u mhux saturati. (it-tieni subparagrafu tal-Artikolu 6(1) ta' dan ir-Regolament) It-test sħiħ tal-Ispeċifikazzjoni tal-Prodott huwa disponibbli fl-indirizz li ġej: http://www.juntadeandalucia.es/organismos/agriculturapescaydesarrollorural/areas/industrias-agroalimentarias/calidad-promocion/paginas/denominaciones-calidad-aceite-oliva.html, fejn tista' tinstab ħolqa għall-ispeċifikazzjoni tal-prodott taħt l-isem tad-denominazzjoni ta' kwalità. IL-BORD ĠENERALI TAL-BORD EWROPEW DWAR IR-RISKJU SISTEMIKU, L-Artikolu 138 tad-Direttiva 2009/138/KE jistabbilixxi r-regoli u l-proċeduri f'każ ta' nuqqas ta' konformità jew ta' riskju ta' nuqqas ta' konformità mal-Kapital Rekwiżit għas-Solvibbiltà (SCR). F'dawn il-każijiet, għandhom jiġu segwiti proċeduri speċifiċi biex jiġi stabbilit mill-ġdid il-livell ta' fondi proprji eliġibbli li jkopru l-SCR jew biex jitnaqqas il-profil tar-riskju tal-impriża tal-assigurazzjoni jew tal-impriża tar-riassigurazzjoni biex tiġi żgurata l-konformità mal-SCR f'perjodu speċifikat. Skont l-Artikolu 138(4) tad-Direttiva 2009/138/KE, jekk l-Awtorità Ewropea tal-Assigurazzjoni u l-Pensjonijiet tax-Xogħol (l-EIOPA) tiddikjara l-eżistenza ta' sitwazzjoni avversa eċċezzjonali li taffettwa lill-impriżi tal-assigurazzjoni u tar-riassigurazzjoni li jirrappreżentaw sehem sinifikanti mis-suq jew tal-linji ta' negozju affettwati, l-awtorità superviżorja kkonċernata tista' testendi l-perjodu ta' rkupru għall-impriżi affettwati b'perjodu massimu ta' seba' snin. Taħt l-Artikolu 138(4) tad-Direttiva 2009/138/KE l-awtorità superviżorja kkonċernata tista' tikkonsulta mal-Bord Ewropew dwar ir-Riskju Sistemiku (il-BERS) fir-rigward tal-estensjoni tal-perjodu ta' rkupru għall-impriżi affettwati minn sitwazzjoni avversa eċċezzjonali ddikjarata mill-EIOPA. Awtorità superviżorja tista' tiddeċiedi dwar il-ħtieġa tat-talba għal konsultazzjoni mal-BERS u l-kontenut eżatt tagħha rigward l-estensjoni tal-perjodu ta' rkupru. Il-BERS huwa responsabli għas-sorveljanza makroprudenzjali fl-Unjoni. F'dan ir-rigward, il-BERS għandu l-għan li jikkontribwixxi għall-prevenzjoni u l-mitigazzjoni tar-riskji sistemiċi għall-istabbiltà finanzjarja fl-Unjoni, inklużi r-riskji li jinħolqu minn barra mill-Unjoni. Għaldaqstant, skont il-mandat tiegħu, il-kontribut tal-BERS għandu jiffoka fuq l-aspetti makroprudenzjali u l-impatt tal-estensjoni jew in-nuqqas ta' estensjoni tal-perjodu ta' rkupru għall-impriżi affettwati. Safejn ikun possibbli, il-BERS għandu jevalwa l-impatt fuq is-swieq finanzjarji, fuq impriżi oħrajn tal-assigurazzjoni u tar-riassigurazzjoni u fuq l-ekonomija reali. Finalment, meta jwettaq l-evalwazzjoni tiegħu, il-BERS għandu jinvolvi l-livell meħtieġ ta' esperjenza fl-assigurazzjoni u fir-riassigurazzjoni u jiżgura l-kooperazzjoni mill-qrib tal-BERS mal-EIOPA, ADOTTA DIN ID-DEĊIŻJONI: Din id-Deċiżjoni tistabbilixxi qafas proċedurali komuni għall-konsultazzjoni tal-BERS minn awtorità rikjedenti dwar l-estensjoni tal-perjodu ta' rkupru taħt l-Artikolu 138(4) tad-Direttiva 2009/138/KE. Għall-finijiet ta' din id-Deċiżjoni, għandhom japplikaw id-definizzjonijiet li ġejjin: "tim ta' evalwazzjoni" tfisser it-tim ta' esperti tal-BERS responsabbli għat-twettiq tal-evalwazzjoni u l-abbozzar ta' risposta għat-talba ta' konsultazzjoni, li huwa struttura sekondarja tal-Kumitat Tekniku Konsultattiv; "Darwin" tfisser is-sistema ta' ġestjoni interna tad-dokumenti tal-BERS; "jum ta' xogħol tal-BĊE" tfisser kwalunkwe ġurnata minbarra Sibt, Ħadd jew festa pubblika fil-BĊE; "impriża tal-assigurazzjoni" tfisser impriża tal-assigurazzjoni kif definit fl-Artikolu 13 tad-Direttiva 2009/138/KE; "perjodu ta' rkupru" tfisser, fir-rigward tal-impriża affettwata, il-perjodu msemmi fl-Artikolu 138(4) tad-Direttiva 2009/138/KE li fih dik l-impriża trid tikseb l-istabbiliment mill-ġdid tal-livell ta' fondi proprji eliġibbli li jkopru l-Kapital Rekwiżit għas-Solvibbiltà jew it-tnaqqis tal-profil tar-riskju tagħha biex tiġi żgurata l-konformità mal-Kapital Rekwiżit għas-Solvibbiltà; "impriża tar-riassigurazzjoni" tfisser impriża tar-riassiguazzjoni kif definit fl-Artikolu 13 tad-Direttiva 2009/138/KE; "talba għal konsultazzjoni" tfisser konsultazzjoni indirizzata lill-BERS minn awtorità superviżorja taħt l-Artikolu 138(4) tad-Direttiva 2009/138/KE; "awtorità rikjedenti" tfisser awtorità superviżorja li tissottometti talba għal konsultazzjoni; "awtorità superviżorja" tfisser awtorità superviżorja kif definit fl-Artikolu 13 tad-Direttiva 2009/138/KE. Ladarba tasal talba għal konsultazzjoni skont l-Artikolu 138(4) tad-Direttiva 2009/138/KE, is-Segretarjat tal-BERS għandu jinforma minnufih b'din it-talba lill-membri tal-Bord Ġenerali, lill-Kumitat tat-Tmexxija u lit-tim ta' evalwazzjoni permezz ta' Darwin. Fi żmien għaxart ijiem ta' xogħol tal-BĊE mit-talba għal konsultazzjoni, it-tim ta' evalwazzjoni għandu jħejji abbozz ta' risposta għat-talba għal konsultazzjoni li għandu jiġi ppreżentat mis-Segretarjat tal-BERS lill-Kumitat tat-Tmexxija għall-kunsiderazzjoni permezz ta' proċedura bil-miktub. Sal-iskadenza msemmija fil-paragrafu preċedenti, membru tal-Bord Ġenerali jista' jindika, fl-ewwel jumejn ta' xogħol tal-BĊE wara n-notifika tal-Bord Ġenerali, li l-awtorità tiegħu tixtieq tipparteċipa fit-tim ta' evalwazzjoni, bħala osservatur, jekk tkun għadha mhix irrappreżentata. Il-Kumitat tat-Tmexxija għandu jipprovdi kummenti fuq l-abbozz tar-risposta fi żmien jumejn ta' xogħol tal-BĊE wara l-preżentazzjoni tiegħu mis-Segretarjat tal-BERS. Kummenti sostanzjali li ġew ipprovduti mill-Kumitat tat-Tmexxija jiġu evalwati mit-tim ta' evalwazzjoni u jistgħu jkunu riflessi fl-abbozz ta' risposta lill-Bord Ġenerali. Fi żmien erbat ijiem ta' xogħol tal-BĊE wara d-data tal-preżentazzjoni tal-abbozz ta' risposta lill-Kumitat tat-Tmexxija, is-Segretarjat tal-BERS għandu jippreżenta l-abbozz ta' risposta lill-Bord Ġenerali għall-kummenti. Fi żmien erbat ijiem ta' xogħol tal-BĊE wara d-data tal-preżentazzjoni tal-abbozz ta' risposta lill-Bord Ġenerali, il-membri tiegħu jistgħu jagħtu kummenti qabel ma jieħdu deċiżjoni fil-Bord Ġenerali. Fin-nuqqas ta' kummenti sostanzjali, l-abbozz ta' risposta għat-talba għal konsultazzjoni jitqies approvat. Jekk il-Bord Ġenerali jagħti kummenti sostanzjali dwar l-abbozz ta' risposta, it-tim ta' evalwazzjoni għandu jikkunsidra jekk l-abbozz ta' risposta għandux ikun rivedut fid-dawl ta' dawk il-kummenti. Fi żmien erbat ijiem ta' xogħol tal-BĊE minn meta jirċievi l-kummenti mingħand il-Bord Ġenerali, it-tim ta' evalwazzjoni għandu jippreżenta, permezz tas-Segretarjat tal-BERS, l-abbozz finali ta' risposta lill-Bord Ġenerali. L-iskeda ta' żmien tal-proċedura għat-risposta għat-talba għal konsultazzjoni tista' titqassar f'ċirkustanzi eċċezzjonali fuq talba tal-awtorità rikjedenti jew jekk jitqies neċessarju mill-Bord Ġenerali. Skont l-Artikoli 5(2a) u 13(7) tar-Regoli tal-Proċedura tal-BERS, ir-rappreżentanti tal-Iżlanda, tan-Norveġja u tal-Liechtenstein fil-BERS jistgħu jintalbu biex ma jipparteċipawx fid-diskussjoni dwar l-abbozz ta' risposta, sakemm it-talba għal konsultazzjoni ma tkunx saret mill-awtorità superviżorja tal-pajjiż rispettiv tagħhom. Talba għal konsultazzoni għandha tinkludi l-informazzjoni kollha meħtieġa li fuqha tiġi bbażata t-risposta tal-BERS u għandha tispeċifika r-rekwiżiti ta' kunfidenzjalità, jekk ikun hemm, li japplikaw għat-trażmissjoni ta' dik l-informazzjoni. Awtorità rikjedenti għandha tipprovdi lill-BERS informazzjoni li tispjega r-raġunijiet ekonomiċi li jappoġġaw l-estensjoni tal-perjodu ta' rkupru u l-implikazzjonijiet ekonomiċi ġenerali mistennija f'każ li l-perjodu ta' rkupru ma jiġix estiż. L-informazzjoni dwar ir-raġunijiet ekonomiċi li jappoġġaw l-estensjoni tal-perjodu ta' rkupru għandha tinkludi: data dwar is-sitwazzjoni finanzjarja kurrenti u l-interkonnessjonijiet ta' kull impriża tal-assigurazzjoni jew tar-riassigurazzjoni affettwata, inklużi l-iskoperturi ta' investiment tagħha; informazzjoni addizzjonali fuq suġġetti bħall-istruttura tas-suq tal-assigurazzjoni, il-karatteristiċi ewlenin tal-kompetituri u d-distribuzzjoni tat-telf wara l-avveniment avvers; u projezzjonijiet finanzjarji li juru l-irkupru potenzjali ta' kull impriża tal-assigurazzjoni jew tar-riassigurazzjoni affettwata taħt sett ta' xenarji ekonomiċi differenti. L-informazzjoni dwar l-implikazzjonijiet ekonomiċi ġenerali mistennija jekk ma jiġix estiż il-perjodu ta' rkupru għandha tinkludi: l-impatt avvers fuq is-swieq finanzjarji tal-istrateġija ta' kull impriża tal-assigurazzjoni jew tar-riassigurazzjoni affettwata biex tnaqqas il-profil tar-riskju tagħha inklużi effetti indiretti possibbli; l-impatt avversi fuq l-ekonomija reali kkawżat minn, pereżempju, fost affarijiet oħra, tfixkil temporanju fis-servizzi tal-assigurazzjoni minħabba nuqqas potenzjali ta' sostitwibbiltà jew l-effetti negattivi possibbli fuq il-fiduċja tal-konsumatur. L-Anness għad-Deċiżjoni jipprovdi dettalji dwar is-sett minimu ta' informazzjoni li għandha tiġi pprovduta mill-awtorità rikjedenti. Minkejja l-paragrafi 4 u 5 hawn fuq, il-BERS jista' jeżiġi li l-awtorità rikjedenti tipprovdi aktar informazzjoni jekk dan jitqies meħtieġ. Sakemm l-informazzjoni pprovduta ma tkunx diġà fid-dominju pubbliku, l-informazzjoni li jirċievi l-BERS għandha titqies u tiġi ttrattata bħala kunfidenzjali, skont l-Artikolu 8(3) tar-Regolament (UE) Nru 1092/2010, u l-aċċess għaliha għandu jkun ristrett għal dawk il-persuni u l-awtoritajiet li jeħtieġ li jkunu mgħarrfa waqt il-qadi ta' dmirijiethom jew waqt it-twettiq tal-kompiti tagħhom. Is-Segretarjat tal-BERS għandu jistabbilixxi struttura dedikata ta' Darwin għall-iskambju ta' informazzjoni mal-awtorità rikjedenti. It-tim ta' evalwazzjoni għandu jagħmel evalwazzjoni u jabbozza risposta għal talba għal konsultazzjoni. Il-kompożizzjoni tat-tim ta' evalwazzjoni għandha tkun l-istess bħal dik tat-tim ta' evalwazzjoni stabbilit taħt id-Deċiżjoni BERS/2015/4 kif maħtur mill-Bord Ġenerali bid-differenzi li ġejjin: ir-rappreżentant tal-Awtorità Bankarja Ewropea (il-EBA) għandu jkun sostitwit minn rappreżentant tal-EIOPA li jinħatar mill-Bord Ġenerali; u kull awtorità rappreżentata fit-tim ta' evalwazzjoni tista' tindika espert wieħed fl- assigurazzjoni li jaġixxi bħala osservatur fit-tim ta' evalwazzjoni. Biex jiġu evitati kunflitti ta' interess fit-tħejjija ta' risposta għal konsultazzjoni, l-istatus tal-membri tat-tim ta' evalwazzjoni u tal-osservaturi għandu jintemm temporanjament, mingħajr ma dawk il-membri jiġu sostitwiti, għar-rappreżentanti ta' awtorità superviżorja li hija awtorità rikjedenti. It-tim ta' evalwazzjoni għandu jagħmel ħiltu biex jikseb kunsens fost il-membri tiegħu, iżda fejn iċ-ċirkustanzi hekk jitolbu, it-tim ta' evalwazzjoni jista' jipprovdi evalwazzjoni fl-opinjoni tal-maġġoranza u tal-minoranza mal-abbozz ta' risposta lill-Bord Ġenerali. It-risposta tal-BERS għal talba għal konsultazzjoni ma għandhiex tkun pubblika u għandha tingħata biss lill-awtorità rikjedenti. Magħmul fi Frankfurt am Main, l-14 ta' Novembru 2018. L-isem tal-Awtorità Superviżorja L-Istat Membru Il-firmatarju tat-talba (Isem, grad, dettalji ta' kuntatt) Il-persuna ta' kuntatt (Isem, grad, dettalji ta' kuntatt) Għal kull impriża affettwata (definizzjonijiet skont il-mudell rilevanti ta' Solvibbiltà II S01.02.01 jew S01.02.04, skont liema japplika): Isem l-impriża; Il-kodiċi ta' identifikazzjoni tal-impriża; Tip ta' impriża; Il-pajjiż ta' awtorizzazzjoni; Il-Metodu ta' Kalkolu tal-Kapital Rekwiżit għas-Solvibbiltà (SCR) (tal-Grupp); L-użu ta' parametri li huma speċifiċi għal impriża partikolari; Fondi li jkunu "ring-fenced"; Aġġustament ta' tqabbil; Aġġustament tal-volatilità; Miżura tranżitorja fuq ir-rata tal-imgħax mingħajr riskju; Miżura tranżitorja fuq dispożizzjonijiet tekniċi. Ħarsa ġenerali lejn l-aktar sitwazzjoni finanzjarja rilevanti riċenti ta' kull waħda mill-impriżi affettwati li tinkludi l-istruttura ewlenija tal-assi, l-obbligazzjonijiet, fondi proprji (bi jew mingħajr il-miżuri ta' Garanzija fit-Tul) u SCR. Għal kull impriża affettwata: Informazzjoni dwar is-sehem mis-suq nazzjonali tal-impriża inkluż it-total tal-attivitajiet ta' assigurazzjoni mhux tal-ħajja (f'termini ta' premium gross imdaħħal fil-kontijiet) u għal kull linja ta' negozju, it-total tal-attivitajiet ta' assigurazzjoni tal-ħajja (f'termini ta' dispożizzjonijiet tekniċi gross) u għal kull linja ta' negozju, daqs tal-karta tal-bilanċ (f'termini ta' total ta' assi); Informazzjoni dwar l-għadd ta' impriżi attivi fis-suq nazzjonali għal dawk il-linji ta' negozju (assigurazzjoni tal-ħajja u mhux tal-ħajja) li fihom hija attiva l-impriża affettwata; Informazzjoni dwar is-sehem mis-suq kumulattiv tal-aqwa tliet, ħames, għaxar impriżi tal-assigurazzjoni għal dawk il-linji ta' negozju li fihom hija attiva l-impriża affettwata; Stima tad-distribuzzjoni tat-telf fost l-impriżi affettwati attivi fis-suq nazzjonali tal-assigurazzjoni wara l-avveniment(i) li wassal/wasslu għad-dikjarazzjoni ta' sitwazzjoni avversa eċċezzjonali mill-EIOPA. Għal kull impriża affettwata: Projjezzjonijiet finanzjarji li jiddeskrivu l-irkupru tal-ksur tal-SCR taħt sett ta' xenarji ekonomiċi differenti; Deskrizzjoni tas-suppożizzjonijiet u stima tal-impatt tal-miżuri ta' rkupru inklużi f'dawn il-projjezzjonijiet finanzjarji. Din tista' tinkludi: Stima tat-tnaqqis (ippjanat) tal-profil tar-riskju tal-portafoll tal-assi (inkluż l-impatt potenzjali tiegħu fuq is-swieq finanzjarji); Stima tal-ammont li l-impriża qed tippjana li tirrikapitalizza u f'liema forma (eż. fil-forma ta' ekwità, dejn); Stima tal-ammont ta' riassigurazzjoni ppjanata u/jew tekniki oħrajn ta' mitigazzjoni tar-riskju li jistgħu jiġu introdotti; Stima tal-ammont ta' dispożizzjonijiet tekniċi u premiums tal-portafolli ta' assigurazzjoni li huma ppjanati li jinbiegħu u/jew jiġu likwidati. Għal kull impriża affettwata: Evalwazzjoni tal-impatt avvers fuq l-ekonomija reali u/jew is-swieq finanzjarji jekk il-perjodu ta' rkupru ma jiġix estiż. Din tinkludi: Stima tal-grad ta' tfixkil potenzjali ta' servizzi tal-assigurazzjoni jekk il-perjodu ta' rkupru ma jiġix estiż, abbażi, pereżempju, ta' analiżi tan-numru ta' impriżi li diġà jipprovdu prodotti/servizzi simili, stima tal-veloċità li biha t-titolari tal-poloz jistgħu jkunu mistennija li jaqilbu bejn kumpaniji tal-assigurazzjoni, deskrizzjoni tal-ostakoli għad-dħul ta' atturi ġodda potenzjali fis-suq; Stima tal-effett ta' tfixkil potenzjali fis-servizzi tal-assigurazzjoni fuq l-ekonomija reali, pereżempju, fost affarijiet oħra, deskrizzjoni tal-attivitajiet tal-ekonomija reali li jistgħu jkunu mfixkla meta tintilef il-kopertura tal-assigurazzjoni; Deskrizzjoni tal-effetti negattivi possibbli fuq il-fiduċja tal-konsumaturi kkawżati jekk ma jiġix estiż il-perjodu ta' rkupru; Stima tal-impatt fuq is-swieq finanzjarji (inklużi effetti indiretti) ikkawżati mill-fatt li ma jiġix estiż il-perjodu ta' rkupru u l-likwidazzjoni li tirriżulta tal-impriża. L-informazzjoni kwantitattiva kollha ta' hawn fuq għandha tkun ipprovduta fuq il-bażi tal-aktar data aġġornata disponibbli fil-forma ta' Excel sheet. Din in-notifika tikkonċerna l-impriżi li ġejjin: KKR & Co. Inc. ("KKR", l-Istati Uniti tal-Amerka), KKR u China Resources jakkwistaw, fis-sens tal-Artikolu 3(1)(b) u 3(4) tar-Regolament dwar l-Għaqdiet, il-kontroll konġunt ta' Genesi Care Pty Limited ("Genensis Care", l-Awstralja), sussidjarja tar-Riżorsi taċ-China Resources, li hija attiva fil-forniment ta' servizzi ta' kura tal-kanċer (primarjament l-onkoloġija) fir-Renju Unit, fi Spanja u fl-Awstralja, fi trattamenti ta' terapija ta' radjazzjoni għal mard beninni fi Spanja u fl-Awstralja, u fis-servizzi tal-kura tal-kardjoloġija, l-irqad u r-respiratorju fl-Awstralja. Il-konċentrazzjoni hija mwettqa permezz ta' xiri ta' ishma. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Din in-notifika tikkonċerna l-impriżi li ġejjin: Kuwait Investment Authority ("KIA", il-Kuwajt), North Sea Midstream Partners Limited ("NSMP", ir-Renju Unit). KIA u IIF jakkwistaw, fis-sens tal-Artikolu 3(1)(b) u 3(4) tar-Regolament dwar l-Għaqdiet, il-kontroll konġunt ta' NSMP permezz ta' veikolu bi skop speċjali, Selin Investe Midstream Topco Limited. NSMP bħalissa hija kkontrollata unikament minn KIA. Il-konċentrazzjoni hija mwettqa permezz ta' xiri ta' ishma. KIA hija investitur dinji li tinvesti fi proprjetà immobbli, f'ekwità privata u pubblika, fi swieq b'introjtu fiss u swieq alternattivi ta' investiment madwar id-dinja, IIF hija fond ta' investiment ta' sħubija limitat speċjalizzat f'investimenti fl-infrastruttura u li jiffoka fuq investimenti fit-tul f'assi infrastrutturali f'pajjiżi tal-OECD, NSMP hija s-sid ta' assi tat-trasport u l-ipproċessar ta' gass naturali fil-Baħar tat-Tramuntana tar-Renju Unit u l-madwar. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: